c: text/html

text:
Nyenyedzi
Muzvidzidzo Zvechadenga, nyenyedzi (star) zvinoreva mitumbi iri muchadenga inobwinya sokubwinya kunoita zuva. Nyeredzi dzine hujoto hwakakwira zvokuti sebhe irimo inoshanduka kubva pakuva gasi rinopisa kuenda pakuva inonzi plasma kuEnglish. Plasma imhando yomusandu ine mwando unopisa zvakanyanya zvokuti maatomu anoshanduka kuva maayoni.
Zuva pacharo imhando yenyenyedzi uye ndiyo nyenyedzi iri pedyo zvakanyanya neEarth. Kuzuva ndiko kunobva simba zhinji rinosvika kuEarth uye. Zuva rine kubwinya kwakanyanya zvokuti munguva dzemasikati dzimwe nyenyedzi dzinoita sokunge dzisipo tichiona kubwinya kwezuva chete. Nyenyedzi dzinozoonekwa kubwinya kwadzo munguva yemhanheru apo rimwe divi renyika rinenge rafuratira zuva rave murima.

robotstxt: allowed

filter: keep


text:
ZVITSAUKO
VERENGA chero pepanhau ripi zvaro. Tarira terevhizheni, kana kuti teerera redhiyo. Kune nyaya dzakawanda dzokuparwa kwemhosva, hondo, uye ugandanga! Funga nezvematambudziko ako. Zvichida kurwara kana kuti kufirwa nomudiwa wako kuri kukurwadza zvikuru. Unganzwa sezvakaita murume akanga akanaka Jobho, uyo akataura kuti akanga ati “chakwata nenhamo.”—Jobho 10:15, The Holy Bible in the Language of Today.
Zvibvunze kuti:
Bhaibheri rinopa mhinduro dzinogutsa dzemibvunzo iyi.
“Achapukuta misodzi yose pamaziso avo, rufu haruchazovipo, kana kuchema kana kuridza mhere kana kurwadziwa hazvingazovipozve.”—Zvakazarurwa 21:4
“Munhu akaremara achakwakuka sezvinoita nondo hono.”—Isaya 35:6
“Maziso emapofu achasvinudzwa.”—Isaya 35:5
“Vaya vose vari mumakuva vachayeukwa . . . vobuda.”—Johani 5:28, 29
“Hakuna mugari wemo achati: ‘Ndiri kurwara.’”—Isaya 33:24
“Panyika pachava nezviyo zvizhinji kwazvo.”—Pisarema 72:16
Usakurumidza kuramba zvataurwa sezvinhu zvinongodiwawo zvazvo nepfungwa. Mwari akapikira kuti achaunza zvinhu zvakadaro, uye Bhaibheri rinotsanangura kuti achazviita sei.
Asi Bhaibheri rinoita zvinopfuura izvozvo. Ndiro rinoita kuti uve noupenyu hunogutsa zvechokwadi kunyange iye zvino. Chimbofunga kwekanguva pamusoro pezvinokudya mwoyo uye matambudziko ako. Zvingava kushaya mari, matambudziko emhuri, utano husina kunaka, kana kuti kufa kwomudiwa. Bhaibheri rinogona kukubatsira kugadzirisa matambudziko nhasi, uye rinogona kukuzorodza nokupindura mibvunzo yakadai seiyi:
Kuverenga kwauri kuita bhuku rino kunoratidza kuti ungada kuziva zvinodzidziswa neBhaibheri. Bhuku rino richakubatsira. Ona kuti ndima dzacho dzine mibvunzo inoenderana nadzo iri pazasi pepeji yacho. Mamiriyoni evanhu anonakidzwa paanokurukura Bhaibheri neZvapupu zvaJehovha pachiita zvokubvunzwa mibvunzo uye ichipindurwa. Tinovimba kuti iwe uchanakidzwawo. Zvino chikomborero chaMwari ngachive newe sezvaunodzidza zvinhu chaizvo zvinodzidziswa neBhaibheri zvinonakidza uye zvinogutsa!
BHAIBHERI rine mabhuku netsamba zvinokwana 66. Izvi zvakakamurwa kuva zvitsauko uye ndima kuti zvive nyore kuzviwana. Pamagwaro akanyorwa mubhuku rino, nhamba yokutanga inotevera zita rebhuku reBhaibheri kana kuti tsamba inoratidza chitsauko, uye nhamba inotevera inoratidza ndima. Somuenzaniso, “2 Timoti 3:16” inoreva kuti tsamba yechipiri yakanyorerwa Timoti, chitsauko 3, ndima 16.
Uchakurumidza kuziva Bhaibheri nokuvhura magwaro ari mubhuku rino. Uyewo, wadii kutanga purogiramu yokuverenga Bhaibheri zuva nezuva? Kana ukaverenga zvitsauko zvitatu kusvika kuzvishanu pazuva, unogona kuverenga Bhaibheri rose pagore.


text:
Mwaka yepaNyika
[chinja] Tsanangudzo dzemazwi anoshandiswa
Akiso (Axis)- uyu mutsetse uri pakati pechiumbwa unoti zviri kumativi ose emutsetse iwoyu zvinenge zvakafanana nekuenzanza huremu nekuumbwa kwazvo. Takatarisana neEarth, akiso iyi ndiyo monerapo apo panoziririka Earth kamwe pamusi mumwe - izvi zvinokonzera kubuda nokudoka kwezuva. Akiso iyi mutsetse unobatananidza North pole neSouth pole. Earth inoziririka kamwe pamusi umwe ichizvimonerera paAkiso iyoyi - kamwe pa24 maawa.
Denderende (Ellipse) - iri zita rinoreva munyonga uri pamutsendo, unoonekwa panochekwa charaka zvichitevedza mutsendo nenzira inopa munyonga wakavharwa kwese (closed curve). Izvi zvinoreva kuti mutsendo wacho unocheka nenzira yokuti chiumbwa chinosara pachekwa chine munyonga chete pasina mutsetse wakati twasa; mutsendo haucheke hwaro kana chisuvi chiri pacharaka. Denderende harisi denderedzwa asi rinoda kuita sedenderedzwa rine kuumbwa kwezai.
Boterekwa, (Orbit) - iri zita rinoreva nzira inofambwa nayo neEarth apo inenge ichipoterera zuva (sun) kamwe pagore kana kuti pamisi 365. Boterekwa reEarth rine kuumbwa kwakaita denderende. Iri zita rinoshandiswawo kutsanangudza nzira dzinofambwa nedzimwe nyeredzi (planets) padzinopoterera zuva
Mutsendo (Plane, flat area) izwi rinoreva uso hwakatichechetere kunge pamusoro pemvura. Mutsendo unogonga kunge wakamiswa wakaita mutwi kana kurara kuti sandarara kana kurereka neipi zvayo gonya. Mutsendo uso hune nzenda mbiri (2-dimensions)- hwasha nehurefu; mutsendo hauna hudzamu. Earth inoita dendera (revolves) iri pamutsendo wedenderende (elliptical plane) unocheka nepakati pezuva (sun).
Mutsazanisi (equator) mutsetse unopangidza panosangana uso hweurungano nemutsendo une goko rehuremu uye wakarurama neakiso yeurungano yacho. Kureva kuti mutsendo uyu wakaita mutwi neaksio uye kuti wakatakuraGoko rehuremu (centre of mass) yeurungano yacho. Iri zita rinoshandiswazve pakutsangudza kuumbwa kweRinopasi, (Earth). Mutsazanisi une nhambwe dzakaenzana kubva kuNorth pole ne South pole panzvimbo dzose.
North pole ndipo pachimiso panosangana uso neakiso yekuzeya yeRinopasi (Earth), kuri kuMaodzanyemba kweRinopasi, riri divi rakapesana neSouth pole. Kana takatarisa kuMabvazuva, North pole inenge yakarurama kuruboshwe.
South pole ndipo pachimiso panosangana uso neakiso yekuzeya yeRinopasi (Earth), kuri kuChamhembe kweRinopasi. Kana takatarisa kuMabvazuva, South pole inenge yakarurama kurudyi.
Muyeramwaka, (Latitude) mitsetse inobatanidza nzvimbo dzine nhambwe yegonya yakaenzana kana gonya richipimwa kubva paMutsazanisi zvichienda kuMaodzanyemba kana kuChamhembe kweMutsazanisi. Latitude inoverengwa ichibva paMutsazanisi uyo unopiwa nhamba 0o. Nhamba yelatitude inokwira zvichienda kuNorth pole - nhamba dzichipiwa vara (+), kudzamara dzasvika pa +90o. Nhamba yelatitude inodzika zvichenda kuSouth pole, nhamba dzichipiwa vara (-), kudzamara dzasvika pa -90o. Izvi zvinoreva kuti latitude 20o iri kuMaodzanyemba kweMutsazanisi; latitude -30o kana kuti 30oS iri kuChamhembe kweMutsazanisi. Mepu inotaridza mitsetse yelatitude ichibva kamadokero kuenda kumabvazuva.
Muyeranhambo (Longitude) mitsetse inobatanidza nzvimbo dzine nhambwe yegonya yakaenzana kana gonya richipimwa kubva paPrime (Greenwich) zvichienda kuMabvazuva kana kuMadokero ePrime Meridian. Longitude inoverengwa ichibva paPrime Meridian iyo inopiwa nhamba 0o. Nhamba yelongitude inokwira zvichienda kuMabvazuva - nhamba dzichipiwa vara (+), kudzamara dzasvika pa +180o. Nhamba yelongitude inodzika zvichenda kuMadokero, nhamba dzichipiwa vara (-), kudzamara dzasvika pa -180o. Izvi zvinoreva kuti longitude +20o iri kuMabvazuva kwePrime Meridian; longitude -30o iri kuMadokero kwePrime Meridian.
Dendera (Revolution) izwi rinoreva kupoterera kunoita Earth ichitendera zuva. Dendera rinotanga nekuperera panzvimbo imwechete - ipapo paratangira ndipo parinogumira kuverengwa. Earth inoita dendera kamwe (1) pamazuva 365 kana kuti pagore.
[chinja] Kuzeya neDendera reEarth
Kuzeya. Shoko rokuti kuzeya kweEarth rinoreva kuziririka kunoita nyika paAkiso inobatanidza North pole neSouth pole. Earth inoita monerapo ichiziririka paAkiso iyoyi. Kana tichitarisa North pole kubva muchadenga nyika inoratidzika ichiziririka kuenda nerudzivo rwunopesana newachi - counter-clockwise. Kana kuri kuSouth pole inotaridzika ichitenderera nerudzivo rwunotevedza wachi - clockwise. Kuziririka kunoita nyika ndiko kunoita kuti kuve neusiku nemasikati; nyika inoziririka kamwe (1) panguva inoita 24 maaawa. Pane ipi zvayo nguva: hafu yenyika inenge yakataira zuva iri muchiedza ari masikati; imwe hafu inenge iri murima kudivi risiri kuwana mirazvo yezuva. Saka panyika panogara paine denderedzwa rinotara muganhu pakati perima nechiedza unonzi Denderedzwa reChiedza - Circle of Illumination.
Dendera. Shoko rokuti dendera rinoreva kupoterera kunoita Earth ichitendera zuva. Earth inoita dendera kamwe (1) pamisi 365,25. Dendera rinotanga nekuperera panzvimbo imwechete - ipapo paratangira ndipo parinogumira kuverengwa - nyika ichizotangazve kutenderera nenzira iyoyo imwechete. Nzira inotenderera nayo nyika tichaidana kuti boterekwa; nzira iyi ine kuumbwa kwedenderende kwete denderedzwa. Nokuda kwekuti boterekwa iri idenderende, nhambwe iri pakati penyika nezuva inosiyana mukufamba kwegore - asi izvi sandizvo zvinokonzera mwaka yepanyika.
[chinja] Kutsveyama kweAkiso yeEarth
Sokutaurwa kwaitwa, Earth inoita dendera (revolves) iri pamutsendo wedenderende (elliptical plane) unochekana neboterekwa rinofamba neEarth kamwe pagore. Panguva imwe chete, Earth inoita monerapo ichiziririka paAkiso inobatanidza North neSouth pole. Akiso yeEarth haina kururama pamutsendo wedenderende asi yakatsveyama negonya re 23.5o. Gonya riri pakati pemutsendo denderende neAkiso yeEarth haichinje; Akiso inoramba yakanongedza divi rimwe uye yakatsveyama negonya rimwe re 23.5o. Asi chinoshanduka kuti idivi ripi reAkiso riri pedyo nezuva. Divi riri pedyo nezuva rinowana mirazvo yakanyanya - iri divi ndiro rinenge riri mumwaka wekupisa, zhizha (summer), divi riri kure rinenge riri muchando (winter).
[chinja] Mazuva ekurangarira
Zuvaragodza (Solstice)
Mazuva eZuvaragodza anoitika June 20-21 neDecember 20-21.
- Pamazuva June 20-21 Earth inenge iri panzvimbo muboterekwa yokuti North pole inenge yakanongedza kuzuva yakatsveyamira kuzuva ne 23.5o. Denderedzwa rechiedza rinenge riri panzvimbo yokuti North pole haipinde murima zvokuti North pole inowana 24 maawa echiedza. Denderedzwa reChiedza rinenge rakaita muganhu palatitude 66.5oN panova ndipo panotangira Arctic Circle. Panguva imwechete, South pole inenge yakanongedza kwakapesana nezuva, denderedzwa rechiedza rinenge riri panzvimbo yokuti South pole inoramba iri murima. South pole inowana 24 maawa erima.
Pamazuva aya, nzvimbo dzose dziri kuMaodzanyemba eMutsazanisi dzinowana chiedza kwemaAwa anodarika 12; nzvimbo dzose dziri kuChamhembe kweMutsazanisi dzinowana chiedza chiri kwemahawa ari pasi pe 12. Hafu yekuMaodzanyemba inenge iri mumwaka weZhizha, hafu yekuChamhembe inenge iri mumwaka wechando.
- Pamazuva December 20-21 Earth inenge iri panzvimbo muboterekwa yokuti South pole inenge yakanongedza kuzuva yakatsveyamira kuzuva ne 23.5o. Denderedzwa rechiedza rinenge riri panzvimbo yokuti South pole haipinde murima zvokuti South pole inowana 24 maawa echiedza. Denderedzwa reChiedza rinenge rakaita muganhu palatitude 66.5oS panova ndipo panotangira Antarctic Circle. Panguva imwechete, North pole inenge yakanongedza kwakapesana nezuva, denderedzwa rechiedza rinenge riri panzvimbo yokuti North pole inoramba iri murima. Nouth pole inowana 24 maawa erima.
Pamazuva aya, nzvimbo dzose dziri kuChamhembe kweMutsazanisi dzinowana chiedza kwemahawa anodarika 12; nzvimbo dzose dziri kuMaodzanyemba kweMutsazanisi dzinowana chiedza chiri kwemahawa ari pasi pe 12. Hafu yekuChamhembe inenge iri mumwaka weZhizha, hafu yekuMaodzanyemba inenge iri mumwaka wechando.
Tsazahusiku Equinox
Mazuva eTsazahusiku anoitika March 20-21 neSeptember 20-21. Pamazuva aya Denderedzwa reChiedza rinocheka North pole neSouth pole - mativi ose eAkiso anenge ari hhambwe dzakafanana kubva kuzuva - hapana divi rinenge riri pedyo nezuva kudarika rimwe. Zvakare hapana divi reAkiso rinenge rakanongedza kune zuva. Pamazuva aya nzvimbo dzose dziri panyika dzinowana husiku hwakaenzana, hwakareba 12 maawa - saka mazuva aya achinzi Tsazahusiku- equinox.
Kubva pana March 20-21, nguva yechiedza inoenda ichireba kuhafu yekuMaodzanyemba - kutanga kwenguva yeChirimo (spring) kunzvimbo dziri kuMaodzanyemba kweMutsazanisi. Kunzvimbo dziri kuChamhembe, nguva yechiedza inenge ichiderera, kutanga kwenguva yeMatsutso (autumn) kunzvimbo idzi.
Kubva pana Sep 20-21, nguva yechiedza inoenda ichiderera kuhafu yekuMaodzanyemba - iyi inguva yemwaka we[[Matsutso] (autumn) kunzvimbo dziri ku[[Maodzanyemba kweMutsazanisi. Kunzvimbo dziri kuChamhembe, nguva yechiedza inenge ichireba, nguva yemwaka weChirimo kunzvimbo idzi.
[chinja] Latitude neLongitude muChiShona
- Muyeramwaka. Taona kuti mwaka yepanyika inosiyana zvichienderana nekusiyana kwelatitude; nokudaro pfungwa iri kuti tsambamba idzi dzidanwe kunzi Muyeramwaka mwaka muChiShona. Mwaka inenge iri kulatitude dzekuMaodzanyemba inopesana nemwaka yelatitude dzekuChamhembe. Nzvimbo dziri mulatitude dzemaTropics munova mune nyika yeZimbabwe, mwaka haiverengwe kusvika pamwaka mina. Izvi zvinokonzerwa nechiitiko chokunge zuva richiwanikwa nemurazvo une simba panguva zhinji dzegore.
Nzvimbo dziri kunze kwelatitude yeTropics dzinoverenga mwaka mina inoonekwa zvakati tsvikiti. Mwaka iyi ndiyo chando; chirimo, zhizha, matsutso inova winter, autumn, summer ne spring kuEnglish.
- Muyeranhambo. Nguva yezuva inosiyana zvichienderana nelongitude, saka zvakafanira kuti longitude inzi Muyeranhambo. Nzvimbo dzakasiyana dzine nguva dzakasiyana zvichienderana nelongitude yenzvimbo yacho. Kune mipanda yenguva (time-zones) yakarongeka ichitevedza rudzivo Mabvazuva-Madokero yakatarwa pamitemo yenguva Pasirose. Nguva idzi hadzizoteveri longitude kuti gedye-gedye nokuda kwekusiyana kwemitemo yenyika dzePasirose panhau yeMipanda yenguva.
Tamboona kuti longitude inoverengwa iri 0-180oE tichienda kuMabvazuva uye 0-180oW tichienda kuMadokero. Zvinoreva kuti gonya relongitude rinohwerengedzwa kusvika pa360o. Taona zvakare kuti nyika inoziririka kutenderera kamwe pamahawa 24h - mahawa 24h anoenderana ne 360o. Panofambwa 15o yoga-yoga nguva inochinja nehawa imwe (1h).
Nyika yeZimbabwe iri murumana rwemuyeranhambo (longitude) +30oE. Pose panochinja muyeranhamo ne 15o, nguva inochinja neawa rimwe (1h). Nokudaro Zimbabwe inopiwa nguva yakawedzerwa 2h (maawa 2) zvichienzaniswa nenguva iri paPrime Meridian. Somuenzaniso kana nguva iri paPrime Meridian iri pa 06:00hrs, nguva yeZimbabwe inenge iri pa 08:00hrs. Nguva iri paPrime Meridian inonzi Greenwich Mean Time (GMT). Nokumwe kutaura nguva yeZimbabwe inodanwa ichinzi GMT + 2hrs.
- Tariro ndeyekuti mifananidzo ivepo pachidzidzo chino kubatsira kunzwisisa zviri kutsanangurwa.


text:
Nyanza
Nyanza (Lake in English) mutumbi wemvura wakakura samare uye uchiwanikwa padunhu. Muenzaniso ndidzo mvura dzinenge: Lake Malawi; Lake Victoria; Lake Tanganyika; Lake Chad. Nyanza inenge iri mvura yakaungana pasina kuvakirwa dhamu; izvi zvinosiyana neKariba Dam rakavakwa nevanhu. Zita iri rasiyanisa nekutaura kwemazuva ose kunoti nyanza negungwa zvimwechete.
Zita iri riri kutoredzera pamutauro weChewa unoti Lake Malawi inonzi Nyanja - pano pavandudzwa kuti zviende kuChiShona. PaNhevedzwa dzeMvura nyanza dzinochengeta mvura isina munyu padunhu.
Ziwumbe rine nyanza zhinji ndiro ziwumbe reNorth America rine nyanza dzinoti: Lake Erie; Lake Huron; Lake Ontario; Lake Superior; Lake Winnipeg; Lake Winnipegosis; Lake Manitoba nedzimwewo nyanza zhinji dzine mvura yakachena.


text:
Nyati
Nyati (Buffalo in English) imhuka yemusango iri mumhuri yemombe. Nyati dzinowanikwa muziwumbe reAfrica pamwe neAsia. Nyati dzinokura kuita huremu hunosvika 685 kg. Dzinoreba 2.1-3.4m kubva kumusoro kusvika kubesu, pamapendekete dzichireba 1.3-1.7m. Mhuka iyi ine makumbo makobvu akasimba samare, uye ine nyanga dzinopetera kupinda mukati. Mikono inoita nyanga dzinobatana pakati.
[chinja] Magariro
Nyati dzinowanikwa mumasango nemapani eAfrica. Mhou nevana vadzo pamwe nemikono ine makore 2-3 dzinogara mumatanga anokwanisa kukura kusvika chiuru (1000) chemhuka. Mhuka dziri mudanga iri dzinochengetana dzichiita chirwirangwe chokuti kana danga reshumba rinodzinganiswa rikashaya chokubata. Mikono yakura inogara mumapoka angaita mhuka 3-4. Nyati dzinofura sora nokudya rimwe bundo rakasiyana-siyana. Dzinonwa mvura kamwe pazuva saka dzinonyanya kugara pedyo nepane mvura.
[chinja] Kuberekana
Nyati inotakura pamuviri kwemazuva 340 ichizvara mhuru imwechete (1) ingaita huremu hunosvika 40kg. Mhuru idzi dzinohwandiswa mubundo kuti dzisawonekwa nechikara chesango. Panguva iyi mhuru inoyamiswa namai vayo kwemavhiki akati ichizorumurwa pamazuva 120-360. Mikono inoti kana yasvitsa makore maviri inosiya amai vayo asi nzvari dzinogara naamai vadzo kudzamara dzabereka mhuru. Mikono inoyaruka zvokubereka pamakore manomwe (8), nzvari dzichiyaruka pamakore mashanu (5). Nzvari dzinotandwa nemikono chero nguva yegore asi kutandwa kuzhinji kunoitika mumwaka wekunaya kwemvura.
[chinja] Vavhimi veNyati
Nyati inovhimwa nevanhu muno muAfrica. Kana dziri mhuka dzesango: shumba; mapere nembada ndidzo mhuka dzesango dzinovhima nyati. Zvinotora danga reshumba kuti mukono wenyati uwire pasi; shumba imwe haizvikwanise; kana napo iro danga reshumba rinenge ramboshupika richimbodzinganiswa nenyati huru. Mapere nembada zvinonyanya kuvhima zvichitsvaka kubata mhuru dzenyati.
Kune marudzi enyati maviri muAfrica. Kune nyati inogara mumapani inonzi Cape Buffalo; iyi ndiyo inownaikwa muZimbabwe. Kunoitawo imwe nyayi diki zvishoma inogara mumasango inonzi Forest Buffalo.


text:
Mbizi
Mbizi (zebra in English) imhuka yemusango inozivikanwa namawururwi (kana kuti mitsetse) machena nematema. mhuka iyi iri mumhuri imwe ine: bhiza nembongoro. Iyo mbizi yazosiyana nana bhururu vayo pakuti haina kupfuyiwa. Mbizi dzinogara mumatanga ane mhuka 10-30 imwe nguva kudarika.
[chinja] Kuberekana
Mbizi nzvari dzinokasira kuyaruka pane mikono; nzvari inokwanisa kubereka mhuru yave nemakore matatu ekuzvarwa. Mikono inozotanga kutanda hadzi kana yave nemakore mashanu kana matanhatu (5-6). Nzvari dzinoberaka mhuru imwe kamwe pamwedzi gumi nemiviri (12); yoyamwisa kwegore rose. Mhuru yembizi inokwanisa kumira, kufamba, nekuyamwa nenguva diki mushure mekuzvarwa.


text:
Mukosho
Mukosho - unogona kunzi mupedzazviyo, mhata kana horo. Ndiro buri rinoraswa naro tsvina inosara panogaiwa chikafu mudumbu, kuraswa uku kunonzi kumama asi muchishona chakavanzika kunonzi kuita tsvina.
Zvinobuda nepamukosho zvinonhuwa samare uye zvinofanirwa kubviswa panogara vanhu nekuti zvinounza zvirwere. Kunyangwe zvawo uchibudisa zvinonhuwa kudai Mukosho unoshandiswawo neNgochani uye nevamwe vakadzi sebeche rechipiri kana kuti senhengo yekurarana nayo ichienzaniswa nesikarudzi yemukadzi. Ngochani varume vanorara nevarume.
Vazhinji vanofunga kuti mudhidhi nemhata zvimwechete, asi zvakasiyana. Mudhidhi, ndiwo mutsara uripakati pemagaro, unotangira muchiuno woperera panotangira machende muvanhurume, panotangira matinji muvanhukadzi
mukosho unogonawo kunzi mulaso


text:
Imbwa
Imbwa imhuka inochengetwa pamusha. Imbwa inoshanda mabasa anoti: kuvhima; kufudza zvipfuyo; kuzvuva mitoro kunyika dzinotonhora seCanada; kuchengeta musha; kubatsira mapurisa nemawuto kuronda; kutamba nayo; uye kubatsira vakaremara kana imbwa yakapingudzwa.
Kune marudzi mazhinji embwa akawanikwa nekusarudza mikono nehadzi inoberekesaniswa panguva yokunge hadzi yabindura - ovulation.
[chinja] Kuberekana kwembwa
Imbwa dzinoyaruka zvokukwanisa kubereka padzinenge dzave nemwedzi mitanhatu kusvika gumi nemiviri (6-12); izvi zvinoititka kune mikono zvose nehadzi. Nzvari inoti kana yabindura inenge yagadzirira mupfungwa nemuviri wayo kuti inge ichishumirwa nemukono. Kubva painobindura imbwa nzvari, mazai acho anorarama kwesvondo zvichireva kuti panguva iyi nzvari inokwanisa kushumirwa nemikono yakawanda.
Imbwa dzinozvara mushure memazuva 56-72 mushure mekunge zai nehuronyo zvasangana. Imbwa inobereka vana vanowanza kusvika vatanhatu (6).
[chinja] Nyama yembwa
Imbwa dzinodyiwa nyama kwemazana emakore mazhinji kunyika dziri kumabvazuva eAsia dzinosanganisira Korea, China neVietnam. Pane kufungidzira kunoti pagore rega-rega kunobaiwa imbwa 13-16million muAsia kuti dzidyiwe nyama. Nhepfenyuro yeBBC inofungidzira kuti kune nzvimbo dzinotengwa chokudya 6,000 dzinotengesa nyama yembwa kuSouth Korea. Kunozni nyama yembwa inosanganiswa nenyama yehuku nenhenhere dzemushenjere
[chinja] Tsika
- Kurera imbwa nemukaka mangwana inofuma yokuruma.
- Imbwa nyoro ndidzo tsengi dzamatowo.
- Imbwa payadyira haipakanganwi.
- Kuchengeta imbwa yomweni kuda mwene wayo.
- Chembere ndeyembwa yomurume ndibaba wavanhu


text:
Muyeranhambo
Muzvidzidzo zvinotevera: Jekanyika; Taranyika neKupimanzvimbo, Muyeranhambo (Longitude) mitsetse inobatanidza nzvimbo dzine nhambwe yegonya yakaenzana kana gonya richipimwa kubva paPrime (Greenwich) zvichienda kuMabvazuva kana kuMadokero ePrime Meridian.
Longitude inoverengwa ichibva paPrime Meridian iyo inopiwa nhamba 0o. Nhamba yelongitude inokwira zvichienda kuMabvazuva - nhamba dzichipiwa vara (+), kudzamara dzasvika pa +180o. Nhamba yelongitude inodzika zvichenda kuMadokero, nhamba dzichipiwa vara (-), kudzamara dzasvika pa -180o. Izvi zvinoreva kuti longitude +20o iri kuMabvazuva kwePrime Meridian; longitude -30o iri kuMadokero kwePrime Meridian.
[chinja] Rondedzero
Muyeranhambo inoverengwa iri 0-180oE tichienda kuMabvazuva uye 0-180oW tichienda kuMadokero. Zvinoreva kuti gonya relongitude rinohwerengedzwa kusvika pa360o. Taona zvakare kuti nyika inoziririka kutenderera kamwe pamahawa 24h - mahawa 24h anoenderana ne 360o. Panofambwa 15o yoga-yoga nguva inochinja nehawa imwe (1h).
Nyika yeZimbabwe iri murumana rwemuyeranhambo (longitude) +30oE. Pose panochinja muyeranhamo ne 15o, nguva inochinja neawa rimwe (1h). Nokudaro Zimbabwe inopiwa nguva yakawedzerwa 2h (maawa 2) zvichienzaniswa nenguva iri paPrime Meridian. Somuenzaniso kana nguva iri paPrime Meridian iri pa 06:00hrs, nguva yeZimbabwe inenge iri pa 08:00hrs. Nguva iri paPrime Meridian inonzi Greenwich Mean Time (GMT). Nokumwe kutaura nguva yeZimbabwe inodanwa ichinzi GMT + 2hrs.
Zvizhinji zvinotsangura kushanda kweMuyeranhambo zvinowanikwa pachinyorwa Mwaka yepaNyika


text:
Rudzi
Rudzi (Ethinic Group in English) vanhu vanotsaurwa nezvinotevera:
- Mutauro mumwe wakafanana - imwe nguva kungaita mapoka madiki pasi perudzi vanosiyaniswa mutauro nemashoko ane chitsama asi mazwi mazhinji akafanana uye vachigona kunzwanana. Muchinyorwa chino pari kunzi VaShona rudzi rwumwe rune vanhu vane rurimi rwunosiyana apo neapo.
Ndimi dzevaShona dzinosanganisira: Chizezuru, ChiManyika, ChiKaranga, ChiKorekore.
- Vanhu vane ruvara rweganda rwakafanana.
- Vanhu vane tsika nemagariro akada kufanana.
- Vanhu vane nhoroondo yemadzitateguru inodyidzana kwemazera mazhinji.
[chinja] Kujekesa
Maonero ekuti rudzi chii anosiyana-siyana zvichibva nokuti munhu ari kupi uye ari kutaura nani. Somuenzaniso:
- Vatinoti maColoureds kuno kuChamhembe kweAfrica vanonzi Vanhu Vatema kuNorth America.
- Mumwe angada kuti rudzi rwake muKaranga kana kuti muKorekore asingataure zvorudzi rukuru rweVaShona.
- Vanhu verudzi rwechiEnglish nevechiGerman marudzi akasiyana kuEurope asi kana kwava kuAfrica zvinongonzi vose Varungu.


text:
Mwaka wechizana
Shoko rokuti mwaka wechizana (century in English) rinoreva kuverengwa kwemakore zana (100) zvichibva pagore rechi(xx01) panotangira zana racho kusvika pagore rechi(x100) parinoperera. Somuenzaniso chizana 19 chakatanga mugore 1801 chikapera mugore 1900; mwaka wechizana 13 chakatanga mugore 1301 chikapera mugore 1400.
Pari zvino tiri muchizana 21 chakatanga mugore 2001 uye chinotarisirwa kupera mugore 2100.
Vanhu vekuEurope vakapamba Africa mumwaka wechizana 19; pakazopera mwaka wechizana 20 Africa yose yanga yawana rusununguko. Ghana ndiyo yakatanga kuwana rusununguko mugore ra1957 , Namibia ndiyo yakapedzisira mugore ra1990.


text:
Reunion.com > Jeannie Kuchera - Frederick Kuri > Kris Kunz - Rosie Kunz
Classmates from Kris Kunz to Rosie Kunz
Kris Kunz Krista Kunz Kristen Kunz Kristi Kunz Kristie Kunz Kristin Kunz Kristina Kunz Kristine Kunz Kristopher Kunz Kristy Kunz Krystal Kunz Kurt Kunz Kurtis Kunz Kyle Kunz Kyren Kunz Lana Kunz Lance Kunz Landon Kunz Lara Kunz Larae Kunz Larissa Kunz Larry Kunz Laura Kunz Lauree Kunz Lauren Kunz Laurence Kunz Laurie Kunz Lawrence Kunz Leah Kunz Leann Kunz Leanne Kunz Lee Kunz Lee Ann Kunz Leo Kunz Leonard Kunz Leonora Kunz Leroy Kunz Leslea Kunz Leslie Kunz Lexi Kunz Lia Kunz Lidia Kunz Lillian Kunz Lina Kunz Linda Kunz Lindsay Kunz Lindsey Kunz Lisa Kunz Liza Kunz Logan Kunz Lois Kunz Lon Kunz Loni Kunz Lonnie Kunz Lora Kunz Lorelei Kunz Loren Kunz Loretta Kunz Lori Kunz Lorna Kunz Lorraine Kunz Lorrie Kunz Louis Kunz Luanne Kunz Lucas Kunz Lucia Kunz Lucille Kunz Lucinda Kunz Luke Kunz Luz Kunz Lydia Kunz Lyle Kunz Lynda Kunz Lyndsey Kunz Lynette Kunz Lynn Kunz Lynne Kunz Maggie Kunz Majesta Kunz Mandy Kunz Manfred Kunz Marcel Kunz Marcia Kunz Marcus Kunz Margaret Kunz Margie Kunz Margo Kunz Margot Kunz Maria Kunz Marian Kunz Marianne Kunz Marie Kunz Marilyn Kunz Marina Kunz Marion Kunz Marisa Kunz Marissa Kunz Marjorie Kunz Mark Kunz Markus Kunz Marla Kunz Marlene Kunz Marlon Kunz Marsha Kunz Marshall Kunz Martha Kunz Martin Kunz Marty Kunz Marvin Kunz Mary Kunz Maryann Kunz Marylyn Kunz Mathew Kunz Matt Kunz Matthew Kunz Maura Kunz Maureen Kunz Max Kunz Maxine Kunz Maxwell Kunz Megan Kunz Meghan Kunz Mei-ling Kunz Meinhardt Kunz Melanie Kunz Melinda Kunz Melissa Kunz Melodie Kunz Melvin Kunz Meredith Kunz Merle Kunz Merlin Kunz Michael Kunz Michel Kunz Michele Kunz Michelle Kunz Mike Kunz Mildred Kunz Mindy Kunz Miranda Kunz Mitchell Kunz Molly Kunz Mom Kunz Monica Kunz Monika Kunz Monique Kunz Morgan Kunz Morris Kunz Muriel Kunz Myles Kunz Nadia Kunz Nadine Kunz Nancie Kunz Nancy Kunz Nanette Kunz Naomi Kunz Natalie Kunz Natasha Kunz Nathan Kunz Neil Kunz Nellie Kunz Nicholas Kunz Nichole Kunz Nick Kunz Nicki Kunz Nicole Kunz Nikki Kunz Nina Kunz Nora Kunz Norbert Kunz Norlito Kunz Norma Kunz Norman Kunz Olive Kunz Olivia Kunz Opal Kunz Oscar Kunz Otto Kunz Pam Kunz Pamela Kunz Pat Kunz Patricia Kunz Patrick Kunz Patsy Kunz Patty Kunz Paul Kunz Paula Kunz Pauline Kunz Peggy Kunz Penelope Kunz Penny Kunz Pete Kunz Peter Kunz Philip Kunz Philipp Kunz Phillip Kunz Phyllis Kunz Portia Kunz Preston Kunz Quinten Kunz Rachel Kunz Raelynne Kunz Rainer Kunz Ralph Kunz Ramon Kunz Randall Kunz Randi Kunz Randy Kunz Ray Kunz Raymond Kunz Rebecca Kunz Rebekah Kunz Reed Kunz Renee Kunz Revital Kunz Rex Kunz Rhonda Kunz Rhonde Kunz Rich Kunz Richard Kunz Rick Kunz Ricki Kunz Ricky Kunz Risa Kunz Rise Kunz Rita Kunz Rob Kunz Robb Kunz Robert Kunz Roberta Kunz Roberto Kunz Robin Kunz Robyn Kunz Roderick Kunz Rodney Kunz Roger Kunz Roland Kunz Ron Kunz Ronald Kunz Ronda Kunz Ronnie Kunz Rory Kunz Rosa Kunz Rosalie Kunz Rosanne Kunz Rose Kunz Roselyne Kunz Rosemarie Kunz Rosemary Kunz Rosie Kunz


text:
Sinowo
Muchidzidzo Taranyika, sinowo (Snow) imhando yekuturuka kwemvura inoitika munzvimbo dzinotonhora zvakanyanya. Sinowo zhinji inonaya kunyika dzinotonhora dziri kuEurope, Asia, neNorth America. Mazaya echando anowanikwawo munzvimbo dzakakwirira zvakanyanya segomo reKilimanjaro kuKenya nekumakomo makuru ari kuChile kuSouth America.
Kazhinji sinowo inoturuka kana kuri kutonhora zviri pa 0 Celsius zvichidzika, panova ndipo panogwamba mvura kuita magodo echando. Sinowo yakareruka pahuremu uye painoungana inosiya tuhomwe twemhepo pakati payo tunova tunoita kuti isarema. Munyika dzinotonhora, kune mhuka dzinohwanda musinowo kana chando chasvika izvi zvichidzivirira kutonhorwa nechando kwakanyanya. Mhuka dzakita setsuro neshiri dzinonzi Ptarmigan dzinofukura zvipako zvokuhwanda musinowo; apa sinowo inenge iri kuita semashe ichishanda kudzivira chando zvinoita iye inonzi insulation kuEnglish. Mhuka yakahwanda musinowo inodzivirira chando kupfuura iyo iri pamhene inorohwa nemhepo inovhuvhuta.


text:
Shona Psalm 23
Tenzi ndiye mufudzi wangu; hapana chandingashayiwa. Anondivatisa pana mafuro manyoro; anonditungamirira kumvura yakagadzikama. Anovandudza mweya wangu, anonditungamirira munzira dzakarurama nokuda kwezita rake. Kunyange ndikafamba mubani mune rima rinotyisa, handingatyi chakaipa, nokuti imi muneni; tsvimbo yenyu nomudonzvo wenyu zvinondinyaradza. Munondigadzirira chokudya pamberi pavavengi vangu; munozodza musoro wangu namafuta; mukombe wangu unopfachukira. Zvirokwazvo kunaka kwenyu nengoni dzenyu zvichanditevera mazuva ose oupenyu hwangu; ini ndichagara mumba maTenzi, kusvikira rini narini.


text:
Chisipiti
Muchidzidzo chetaranyika, chisipiti (spring) zvinoreva panzvimbo panobuda mvura ichitubuka yega kubva pasi.
Panonaya mvura, imwe mvura inosinina ichipinda pasi pevhu. Yave pasi, mvura iyi inotevedza pane ivhu kana chiwarikwa chematombo anobvinina (layer of permeable soil or rock). Mvura iyi inokwezvewa kuenda kunzvimbo dziri pakaderera kuburikidza negunganidzo re Earth. Nokuda kwegunganidzo, mvura yemuvhu inoda kuwungana ichigadzikana pasi ipapo kudzamara pamusoro payo pave muchechetere. Iwoyu muchechetere wemvura unodanwa kunzi tafura yemvura - water table kuEnglish.
Imwe nguva chiwarikwa chematombo anobvinina chinosvika pachinobudikira pachinosangana nepane nhika pauso hwenyika. Ipapo kana tafura yemvura iri pakakwirira kudarika nhika iyi, mvura inotubuka kubuda muchiwarikwa chematombo ichizoonekwa sechisipiti.
Mune dzimwe nzvimbo mvura iyoyi inokwanisa kunge yayerera ichibatana nemuzera wedombo rinopisa zvokuti inotubuka panyika yave kudziya kuita chisipiti chinopisa - Hot springs.


text:
Muchato
Muchato chiitiko chekunge murume nemukadzi vari kuroorana vachiita mhiko dzavo dzokugara vose. kazhinji kuitwa kwemhiko kunoteverwa nemhemberero apo vanhu vakakokwa vanenge vofara pamwe nevachati.
Muchato unokwanisa kuitirwa muKereke kana kuitirwa mudare raMudzviti. Vanochata vanowanza kunge vaine vafakazi vanopupura kuti vaona muchato uwu vachiisa runyoro rwavo pagwaro remuchato. Mukadzi anenge achichata anonzi mwenga, murume anenge achichata anonzi zenda kana kuti toti zendanomwenga.
MuZimbabwe nekune dzimwe nyika nhau yekuroorana inoperera pamberi pemhuri nevabereki pasina kuenda kunochata kuKereke kana kuhurumemnde. MuZimbabwe murume anenge aripa roora paanozopiwa mukadzi natezvara. Kunyika dzevarungu mukuwasha anopiwa mukadzi asina roora raaripa. Kune dzimwe nyika mukadzi ndiye anoripa mari achitora mururme kuti ave wake; iyi tsika inowanikwa kuIndia.


text:
Mboro
Mboro inhengo yemuviri wemunhu rume. Mboro inoshandiswa kurasa mvura dzemumuviri, nekusika rudzi. Dzimwe mboro dzinobviswa ganda remberi. Kubviswa kweganda uku kunonzi kuchecheudzwa, uye mboro isina ganda remberi inonzi shondo. Vanhu vakadzingiswa vane mikana yakati shomekei yekubata zvirwere zvepabonde nekuda kwekuti rukanda rwepamusoro pemboro runenge rwakati omararei zvinoita kuti utachiona hwezvirwere hunetseke kupinda mumuviri.
[chinja] Mupimo
Mboro yamugabe nyama dzemboro kuti dzikure. Nzira inoshandiswa nevarungu inowanzo konzera kuti mboro itadze kumira, inopedzesera yava kungorembera. Dziya dzatinoona mumafirimu emapono dzinenge dziri doko asi kuti panogadzirwa firimu vanoita kuti firimu riratidze kunge hombe. mamwewo mafirimu anoshandisa mboro dzezvimiti kana kuti silicon dzinenge dzaka pfekerwa pamusoro pemboro kuti iratidze kunge hombe.
[chinja] Kumira
Mboro ine tsinga dzakawanda dzinofambwa neropa izvi zvinoita kuti iomarare sechimuti yakamira kuti twi kana murume achinzwa kuda kusvira mukadzi nekuti moyo unenge wave kuendesa ropa rakawanda kumboro. Kana mboro ichinge yamira pfungwa dzemurume hadzinyatsoshanda zvakanaka. Mumwe murume weku Uzumba Maramba Pfungwe (UMP) kuAmerica akasiya mbiri yekusvira vakadzi ikoko, ndosaka akazodimurirwa zita rainzi Anakonda, ndava mboro yake yanga yakakura chose. Vakadzi vaiti kana vosvisvina mboro yake vaiita zvekudzipwa naiye Anakonda, ndosaka voganda chena vaumuda chose ndava mukomana uyu aiva nengoromera pabonde. Aitunda huronyo hwunozadza komichi.
[chinja] Hurefu hwemboro
Wongororo dzakaitwa kuchipimwa hurefu hwemboro dzakabuda dzichitaura zvakasiyana.
- Imwe wongororo yakapima mboro dzakamira kuAmerica yakawana hurefu hunoita 12.9cm chipakati; kunonzi wongororo iyi yaitarisa varume vemarudzi neganda rakasiyana.
- Imwewo wongororo yakapima dzisina kumira yakawana dzakareba 10.2cm chipakati, nekufuta 3.2cm zvichireva kuti tambo inopoterera 10.1cm. Pakazopimwa dzamira dzakanga dzareba 15.2cm, dzakafuta 3.8cm zvichireva kuti pimamuganhu yakanga yave 11.9cm kupoterera.
Vakaita wongororo idzi kunonzi vaida kubatsira "varwere" vanonetseka nenhau dzekumira kwemboro uye ave vanotsvaka kuti dziwedzerwe kukura kuAmerica.


text:
Gumbapamwe reMushana
Muzvidzidzo zvinoti: taranyika; jekanyika; fundoyetsimba, Gumbapamwe reMushana (Solar System), rinobatanidza zuva nenyeredzi dzinopoterera nemaboterekwa akatenderera zuva. Nyeredzi idzi dzinosanganisira mitumbi inoti: Earth; Mars; Jupiter; Pluto; Mecury; Venus; Saturn, Uranus neNeptune..
Idzi ndidzo nyeredzi dzine maboterekwa anopoterera zuva ratinoona rinobuda nokuvira panyika yatigere. Nyeredzi idzi dzinoramba dziri mumaboterekwa iwaya nokuda kwefosi inokonzerwa negunganidzo rezuva inova inokweva nyeredzi idzi kune zuva.


text:
SHOKO RENYIKA YOSE
Chii Chinonzi Chitendero Chenhema? Mhosva dzinoparwa muzita rechitendero dzinokushungurudza here? Hondo, ugandanga, uye uori hunoitwa nevaya vanoti vanoshumira Mwari zvinoita kuti unzwe kuti hapana kururamisira here? Nei zvichiita sokuti chitendero ndicho chinokonzera zvinetso zvakawanda kwazvo?
Chinetso chiri pachitendero chenhema kwete pachitendero chose zvacho. Munhu anoremekedzwa nevakawanda mune zvechitendero, Jesu Kristu, akataura kuti chitendero chenhema chinobereka mabasa akaipa, sezvinoita “muti wose wakaora unobereka chibereko chisingabatsiri.” (Mateu 7:15-17) Chitendero chenhema chinobereka zvibereko zvipi?
CHINOPINDIRA MUHONDO UYE MUNE ZVEMATONGERWO ENYIKA: “MuAsia nomune dzimwe nzvimbo,” inodaro magazini inonzi Asiaweek, “vatungamiriri vanonyanyisa kuda zvinzvimbo vari kudzora maonero anoita vanhu chitendero nenzira youtsinye kuitira kuti zvivanakire ivo.” Somugumisiro, magazini yacho inonyevera kuti: “Nyika inoita seyava kupenga.” Mumwe mutungamiriri wechitendero akakurumbira wokuUnited States akazivisa kuti: “Munofanira kuuraya magandanga kuti arege kuuraya vanhu.” Akati vaifanira kuzviita sei? “Aurayei ose muzita raShe.” Kusiyana naizvozvo, Bhaibheri rinoti: “Kana munhu achitaura kuti: ‘Ndinoda Mwari,’ asi achivenga hama yake, iye murevi wenhema.” (1 Johani 4:20) Jesu akatoti: “Rambai muchida vavengi venyu.” (Mateu 5:44) Zvitendero zvingani zvaungafunga nezvazvo zvine nhengo dzinoenda kuhondo?
CHINOPARADZIRA DZIDZISO DZENHEMA: Zvitendero zvakawanda zvinodzidzisa kuti mweya kana kuti mudzimu chinhu chisingaoneki chiri mumunhu chisingafi panofa muviri womunhu. Zvichishandisa dzidziso iyi, zvitendero izvi zvakawanda zvinobiridzira nhengo dzazvo, zvichichaja mari kuti zvinyengeterere mweya inenge ichinzi yaenda kudenga. Zvisinei, Bhaibheri rinodzidzisa dzidziso yakasiyana. “Mweya unotadza—ndiwo uchafa.” (Ezekieri 18:4) “Vapenyu vanoziva kuti vachazofa; asi vakafa havana kana chavanoziva.” (Muparidzi 9:5) Jesu akadzidzisa kuti vakafa vachamutswa—chinhu chaisafanira kuitwa dai mweya yevanhu isingafi. (Johani 11:11-25) Chitendero chako chinodzidzisa kuti mweya haufi here?
CHINOBVUMIRA UNZENZA: Munyika dzokuMadokero, mapoka ezvitendero anogadza ngochani kuva vafundisi uye anokurudzira hurumende kuti dzibvumire kuti ngochani dziroorane. Kunyange machechi anoshora unzenza akaregerera vatungamiriri vezvitendero vakabata vana chibharo, vachiramba vari vafundisi. Zvisinei, Bhaibheri rinombodzidzisei? Rinotaura zvakajeka kuti: “Musatsauswa. Zvifeve, kana vanonamata zvidhori, kana mhombwe, kana varume vanochengeterwa kuita zvinhu zvisiri zvomusikirwo, kana varume vanorara nevarume, . . . havazogari nhaka youmambo hwaMwari.” (1 VaKorinde 6:9, 10) Unoziva here zvitendero zvinobvumira unzenza?
Ramangwana rezvitendero zvinobereka zvibereko zvakaora richange rakaita sei? Jesu akanyevera kuti: “Muti wose usingabereki chibereko chakanaka unotemerwa pasi wokandwa mumoto.” (Mateu 7:19) Chokwadi, chitendero chenhema chichatemwa choparadzwa! Asi izvi zvichaitika rini uye zvichaitika sei? Zvakaratidzwa zvouprofita zvakanyorwa mubhuku reBhaibheri raZvakazarurwa, chitsauko 17 ne18, zvine mhinduro yacho.
Chitendero chenhema chine simba “pamusoro pemadzimambo enyika”
“Budai mariri, vanhu vangu”
Imbofungidzira zviri kuitika. Hure rakagara pachikara chinotyisa. Chikara chacho chine misoro minomwe nenyanga gumi. (Zvakazarurwa 17:1-4) Hure rinomiririra ani? Rine simba “pamusoro pemadzimambo enyika.” Rinopfeka zvipfeko zvepepuru, rinoshandisa rusenzi, uye rakapfuma zvokupfuma zviya. Uyezve, ‘marudzi ose anotsauswa’ netsika yaro yokuita zvemidzimu. (Zvakazarurwa 17:18; 18:12, 13, 23) Bhaibheri rinotibatsira kuona kuti hure iri isangano rechitendero romunyika yose. Harimiririri chitendero chimwe chete, asi zvitendero zvose zvinobereka zvibereko zvakaora.
Chikara chinogarwa nehure chinofananidzira masimba enyika ezvematongerwo enyika.* (Zvakazarurwa 17:10-13) Chitendero chenhema chinogara pachikara ichi chezvematongerwo enyika, chichiedza kuva nezvachinotaura pazvisarudzo zvinoitwa nechikara uye kudzora zvachinoita.
Zvisinei, munguva pfupi iri kutevera, pane chinhu chinoshamisa chichaitika. “Nyanga gumi dzawaona, nechikara, izvi zvichavenga hure uye zvichariparadza nokuripfekenura, uye zvichadya nhengo dzaro dzine nyama uye zvichariroromesa nomoto.” (Zvakazarurwa 17:16) Nenzira inotyisa, masimba enyika ezvematongerwo enyika achangoerekana apandukira chitendero chenhema uye achachiparadza zvachose! Chii chichaita kuti adaro? Bhuku reBhaibheri raZvakazarurwa rinopindura kuti: “Mwari akaisa izvi mumwoyo mazvo kuti zviite kufunga kwake.” (Zvakazarurwa 17:17) Chokwadi, Mwari achaita kuti chitendero chenhema chizvidavirire nokuda kwezvinhu zvose zvinosemesa zvachakaita muzita rake. Achiruramisira zvakakwana, achashandisa shamwari dzacho dzezvematongerwo enyika kuti dzichiparadze.
Unofanira kuitei kana usingadi kuzoparadzwa pamwe chete nechitendero chenhema? “Budai mariri, vanhu vangu,” anokurudzira kudaro mutumwa waMwari. (Zvakazarurwa 18:4) Zvechokwadi, yava nguva yokuti titize muchitendero chenhema! Asi ungatizira kupi? Kwete kupfungwa yokuti hakuna Mwari, sezvo pfungwa iyoyowo isina tariro. (2 VaTesaronika 1:6-9) Kuchitendero chechokwadi chete ndiko kwatingatizira. Ungaziva sei kuti ichi ndicho chitendero chechokwadi?
Chitendero chechokwadi chinofanira kubereka zvibereko zvipi zvakanaka?—Mateu 7:17.
CHINE RUDO: Vanamati vechokwadi “havasi venyika,” havatadziswi kubatana noruvara rweganda kana kuti tsika, uye vane ‘rudo pakati pavo.’ (Johani 13:35; 17:16; Mabasa 10:34, 35) Pane kuurayana, vanoda kufirana.—1 Johani 3:16.
CHINOVIMBA NESHOKO RAMWARI: Pane kudzidzisa “tsika” uye “mirayiro yevanhu sedzidziso,” chitendero chechokwadi chinotora dzidziso dzacho muShoko raMwari, Bhaibheri. (Mateu 15:6-9) Nei? Nokuti “Rugwaro rwose rwakafuridzirwa naMwari uye runobatsira pakudzidzisa, pakutsiura, pakururamisa zvinhu.”—2 Timoti 3:16.
CHINOSIMBISA MHURI UYE CHINOKURUDZIRA TSIKA DZAKANAKA: Chitendero chechokwadi chinodzidzisa varume kuti ‘vade madzimai avo semiviri yavo,’ chinobatsira madzimai kuti ‘aremekedze varume vawo kwazvo,’ uye chinodzidzisa vana kuti ‘vateerere vabereki vavo.’ (VaEfeso 5:28, 33; 6:1) Uyezve, vaya vanotungamirira vanofanira kuva netsika dzakanaka kwazvo.—1 Timoti 3:1-10.
Pane here chitendero chinoita izvi? Bhuku rinonzi Holocaust Politics, rakabudiswa muna 2001, rinoti: “Kudai vanhu vakawanda vaitevedzera zvinoparidzwa uye zvinoitwa neZvapupu zvaJehovha, vanhu vazhinji vaisazourayiwa pamwe chete uye marudzi aisazoparadzwa.”
Zvechokwadi, munyika 235, Zvapupu zvaJehovha hazvingoparidzi zvinotaurwa neBhaibheri nezvetsika—zvinorarama zvinoenderana nezvarinotaura. Tinokukurudzira kuti ukumbire Zvapupu zvaJehovha kuti zvikubatsire kudzidza zvinodiwa naMwari kwauri kuitira kuti umunamate sezvaanoda. Zvino ndiyo nguva yokuita kudaro. Usanonoka. Kuguma kwechitendero chenhema kwava pedyo!—Zefaniya 2:2, 3.
* Kana uchida tsananguro yakadzama yezvenyaya iyi, ona bhuku rinonzi Zvakazarurwa—Mugumo Wazvo Une Mbiri Wava Pedyo! rakabudiswa neZvapupu zvaJehovha.


text:
Hujoto
Muchidzidzo fundoyetsimba, hujoto (temperature) chiyero chinopima kutonhora kana kupisa kuri kuita chiro kana nzvimbo. Hujoto hunodudza kuti chiro chinokwanisa kudziyisa chimwe zvakadii. Sokuti madziya (heat) anoyerera kubva panzvimbo pane hujoto hwe 100oCelsius kuenda kune hujoto hwe 40oCelsius.
[chinja] Zvikero zveHujoto
Celsius ndicho chikero chinoshandiswa munyika zhinji kupima hujoto. Chikero ichi chinoura kuti 0oCelsius inowankwa pahujoto panogwamba mvura - freezing point of water. kana mvura yasvika pahujoto painofashaira inenge yava pa 100oC.
Kelvin ndicho chikero chinoshandiswa zvikurusei kufundoyetsimba; ichi chikero chinoti 0oC = 273,15K. Kuchishandiswa chikero ichi, 0 Kelvins inenge yaenzana ne -273,15K.
Fahrenheit ndicho chikero chinoshandiswa kupima hujoto kunyika yeUSA. Kuchitevedzwa chikero cheFahrenheit, mvura inogwamba pa 32oF ichizofanza pa 212oF. Kushanduka kwemvura uku kunenge kuchipimwa papuresha yemweya (atmospheric pressure) unoita 101.365kPa. Mvura iri pamusoro pegomo refu inokurumidza kufanza kupfuura iri pasi nokuda kwemusiyano wemutsindo wemweya.


text:
Charaka
Muchidzidzo chePimanzvimbo, charaka (Cone) izwi rinoreva chiumbwa chine uso huviri; humwe uso huri hwaro hwedenderedzwa huri pamutsendo, uso hwepiri huri uso hunopfirira hwaro kusvika pachisuvi (apex). Nguva zhinji chisuvi chinenge chakaita mutwi negoko (centre) redenderedzwa riri pauso hunova hwaro.
Shoko reShona rokuti charaka rinotodzana necharaka chinowanikwa paduwo rinoteyeswa hove chine kuumbwa kweiya inonzi 'cone kuEnglish'. Hove inopinda nekwakapamhama, yave mukati charaka chakamanika zvokuti hove inotadza kubuda.
Charaka chinoumbwa kana tikatenderedza gonyanhatu yemutwi pahwaro hwayo, ichiita monerapo padivi rakarurama pahwaro.


text:
Mukadzi
Mukadzi zvinoreva munhu akasikwa zvokukwanisa kutakura mwana mukati make - nokumwe kutaura anonzi muzvare. Shoko rokuti mukadzi rinonyanya kushandiswa pamuzvare akura, kana ari mudiki anonzi musikana.
[chinja] Kuzvara nokuyaruka
Nhengo dzesikarudzi dzemukadzi ndeidzo dzinoshandiswa pakuzvarwa kwemwana. Kunoitawo dzimwe nhengo dzechikadzi dzinoshandiswa pakurera mwana uye kuti dzive dzinoyevedza kumurume.
[chinja] Tsika nemabasa
Mumarudzi akasiyana vakadzi vane mabasa akasiyana zvishoma, asi mutsika zhinji vakadzi ndivo vanotarisirwa kuita mabasa ekubika; kuchenesa mumba nokutarira vana vadiki, nokushongedza mhuri.


text:
Mutsazanisi
Muchidzidzo chePimanzvimbo, mutsazanisi (equator) mutsetse unopangidza panosangana uso hweurungano nemutsendo une goko rehuremu uye wakarurama neakiso yeurungano yacho. Kureva kuti mutsendo uyu wakaita mutwi neaksio uye kuti wakatakuraGoko rehuremu (centre of mass) yeurungano yacho. Iri zita rinoshandiswazve pakutsangudza kuumbwa kweRinopasi, (Earth).
Takatarisana neRinopasi, Mutsazanisi mutsetse wekufungidzira une nhambwe dzakaenzana kubva kuNorth Pole kusvika keSouth Pole panzvimbo dzose. Mutsetse uyu unocheka urungano yeRinopasi kuita zvikamu zviviri zvakaenzana.
North pole ndipo pachimiso panosangana uso neakiso yekuzeya yeRinopasi (Earth), kuri kuMaodzanyemba kweRinopasi, riri divi rakapesana neSouth pole .
South pole ndipo pachimiso panosangana uso neakiso yekuzeya yeRinopasi (Earth), kuri kuChamhembe kweRinopasi.
Muchinyorwa chino mativimana erudzivo (direction) achange achinyorwa achitanga nevara guru kuti zvive pachena kuti parikutaurwa rudzivo, kwete chimwewo chinhu.
[chinja] Nyika dzinochekwa neMutsazanisi
Mutsazanisi unopfuura nemunyika 11 dzinoti:
- Sao Tome and Principe
- Gabon
- Republic of Congo
- Democratic Republic of the Congo
- Uganda
- Kenya
- Somalia
- Indonesia
- Ecuador
- Columbia
- Brazil
[chinja] Kuronda nzvimbo panyika
Muchidzidzo cheTaranyika (Geography), nyika yakatarwa nemhando mbiri dzemitsetse. Kune mitsetse yakatarwa yakati sambamba neMutsazanisi inonzi latitude; kune mitsetse inotenderera nyika ichibata kuNorth pole neSouth pole inonzi longitude. Mitsetse iyi inoshevedzwa nenhamba dzakarongeka. Nhamba dzemitsetse yelattitude dzinoveregwa dzichibva paMutsazanisi dzichienda kuNorth pole neSouth pole. Nhamba dzemitsetse yelongitude dzinoverengwa dzichibva pamutsetse weGreenwich Meridian zvichienda kuMavirira nekuMabvazuva. Greenwich Meridian mutsetse welongitude unopfuura pedyo neRoyal Observatory, Greenwich, kuUnited Kingdom. Naizvozvo nzvimbo dzose dziri panyika dzine nhamba inotaura kuti nzvimbo iri papi mudandemutande remitsetse iyoyi. Ruzivo urwu ndirwo rwakashandiswa muhumhizha hweGPS, Geographical Position System chinova chombo chinobatsira kutaura kuti tiri papi uye kupa rudzivo (direction) rwenzvimbo yatinoda kuenda.
Chirongwa chekutarwa kwenyika nenzira yatsananguwa iyi chinodanwa kunzi Geographic Coordinate System - kuChiShona tochiti Gumbapamwe reZviringani ZveTaranyika. Zita reChiShona iri rakaumbwa nenzira inotevera:
- Gumbapamwe (System) rinoreva kubatanidzwa pamwe munzvimbo imwe kwezvinhu zvine ukama huri kutarirwa. Gumbapamwe rine zvinhu zvinobatirana, nekurarama, nekudyidzana pamwe munzvimbo yakatarwa. Kuti titsanangure Gumbapamwe tinogona kusanganisira: nhengo dzirimo; zvinotaura mashandirwo emabasa; mitemo inotonga nhengo dzirimo; uye zvinyorwa zvinotaura ukama huripo pakati penhengo (elements, stakeholders) idzi; nekutara miganhu yerumana rweGumbapamwe, uye miganhu yezvinotenderwa kana kusatenderwa kuitika kana kuti kuva nhengo. Gumbapamwe rine ukama hunosimbiswa netsazaniso pakati pezvinopimwa (equations & relationships), maitirwo ezvirongwa (procedures & protocols), zvinyanye (extrema), zvichingodaro. Gumbapamwe - co-existing or working combined together.
- Zviringani (Coordinates) zvinoreva nhamba dzakarongeka dzinotevera mitaro yakatarwa dzinobatsira kuronda pane nzvimbo iri kutsvakwa.
- Taranyika (Geography) - iri izwi riri kubva kumazwi ari kuEnglish anoti: geo rinoreva nyika (earth), uye graph rinoreva mutaro.
Latitude inopima nhambwe yegonya riri pakati pemutsendo weMutsazanisi nemutsetse unobata pagoko reEarth kuenda panzvimbo ipi zvayo iri pauso hweEarth. Latitude inoverengwa ichibva paMutsazanisi une nhamba 0o; nhamba iyi inokwira zvichienda kuNorth pole - nhamba dzichipiwa vara (+). Nhamba yelatitude inodzika zvichenda kuSouth pole, nhamba dzichipiwa vara (-). Izvi zvinoreva kuti latitude 20o iri kuMaodzanyemba kweMutsazanisi; latitude -30o kana kuti 30oS iri kuChamhembe kweMutsazanisi. Mepu inotaridza mitsetse yelatitude ichibva kamadokero kuenda kumabvazuva.
Mitsetse yelatitude inodanwa kunzi tsambamba (parallels) nokuti inenge yakati sambamba, uye yakataramukana nhambwe dzakaenzana panzvimbo dzose. Kana 1o yelatitude yapimwa tsambamba dzinenge dzakataramukana 111km (kana 69maira). Gonya rapimirwa latitude ndiro zita rinopiwa tsambamba yacho ine nhambwe dzakaenzana kubva paMutsazanisi. Somuenzaniso 45o latitude ndiyo nhambwe yegonya iri pakati peMutsazanisi ne tsambamba 45, (45th parallel). Saka 45th parallel inenge uri mutsetse wokuti nzvimbo dzese dziri pauri dzine latitude 45o.
Mitsetse yeLatitude yekurangarira
- Mutsazanisi uri pa 0o latitude. Latitude iyi yakakosha nokuti ndiyo inotara pakati-nepakati penyika; uri nhambwe dzakaenzana kubva kuNorth pole neSouth pole. Mutsazanisi unosvikwa nemurazvo wezuva wakarurama (direct rays) panguva mbiri dzetsazahusiku (equinoxes). Mazuva etsazahusiku anoitika March 20-21 neSeptember 20-21 apo nzvimbo dzose dziri panyika dzinowana usiku hwakareba 12 maawa. Tsanangudzo izere inopiwa kuchikamu cheMwaka yepaNyika
- Tropic of Cancer iri pa +23.5o; inopfuura munyika dzinoti Mexico, Egypt, Saudi Arabia, India neChina. Tropic of Capricon iri pa -23.5oS; inopfuura munyika dzinoti Chile, Brazil, South Africa, Australia.
- Tropic of Cancer inowana murazvo wezuva wakarurama pamazuva June 20-21; Tropic of Capricon inowana murazvo wezuva wakarurama pamazuva December 20-21. Nguva mbiri idzi dzinonzi solstice kuEnglish. Solstice izwi rinobva kuLatin rinoreva kumira kwezuva - zvisingarevi kuti zuva rinombofamba aiwa, asi kuti rinotora nguva refu kubva pakuyedza kusvika pakudoka zvoita sokunge rir kumbomira mudenga - kunyanya panguva ya 12 masikati parinenga riri kurova nhongonya. KuChiShona toti solstice yochinzi zuvaragodza, kureva kuti ratora nguva yakareba zvikuru riri mudenga zvikurusei kunzvimbo dziri pamwaka wekupisa - summer.
- Arctic Circle neAntarctica Circle dziri palatitude +66.5o ne -66.5o zvakaringana kudaro. Mitsetse miviri iyi inotara panotangira nzvimbo dzinowana 24 maawa erima nezuva - idzi nzvimbo dzakakomberedza North pole ne South pole.
[chinja] Latitude yakakosherei?
- Latitude inobatsira vatyairi vendege nezvikepe kuronda nzira dzekufamba nadzo.
- Latitude inobatsira vanotsvakurudza kunzwisisa hugaro hwezvinhu zviri panyika. Somuenzaniso nzvimbo dzine nhamba yelatitude yakakwirira dzinonyanya kutonhora uye dzine mhepo isina mwando wemvura wakawanda. Nzvimbo dzine nhamba yelatitude yakaderera dzinopisa uye dzine mhepo ine mwando wemvura wakakwirira.
- Nzvimbo dzinenhamba yelatitude yakakwirira dzine musiyano wakanyanya wemwaka izvi zvichikonzerwa nokushaya zuva rakarurama mumwaka wechando nokuzowana zuva rakawanda mumwaka wekupisa. Musiyano yemwaka iyi inokonzera kusiyana kwemhuka nemumera unokwanisa kurarama munzvimbo idzodzi.
- Imwe pfungwa inoti paChiShona mitsetse yelatitude ngaidanwe kunzi mitsetse yemuyeramwaka, nokuti mwaka yepanyika ine chekuita nokuti mirazvo yezuva iri kurova zvakanyanya palatitude ipi. Tsanangudzo iri muchidimbu yapiwa muchikamu chakanzi Mitsetse yelatitude yekurangarira. Chinyorwa cheMwaka yepaNyika chinowedzera kutsanangura kudyidzana kwemwaka nenzvimbo yelatitude iri kuwana mirazvo yezuva yakarurama - direct rays of the sun.


text:
Rudunhumwe
Muzvidzidzo zvinoti: taranyika; jekanyika; fundoyetsimba, rudunhumwe (universe) izwi rinodudza kuhwerengedzwa kwezvinhu zvose zvakasikwa zvikurusei zvinozivikanwa. Rudunhumwe runobata nokusanganisira: sebhe dzose (matter kuEnglish); simba; nyeredzi; nyenyedzi; nguva nenzvimbo yomuchadenga.
[chinja] Kupiwa kwezita
Zita iri rapiwa richicherechedza kuti icho chinonzi Universe kuEnglish idunhu rimwe rine mamwewo matunhu anopatsanurwa mariri. Nyangwe zvaro rine zvikamu zvizhinji nemapoka mazhinji, rudunhumwe idunhu rimwe rine mitemo yaro, nekudyidzana kwezvinhu zvirimo. Iko kudyidzana kwezvinhu murudunhumwe hakusati kwapera kuongororwa nyangwe naivo ana mazvikokota vanofunda chikamu chemitumbi iri muchadenga; kana nemiganhu yerudunhumwe hapana chaiye anoziva kuti inogumira kupi.
Chakakosha pakupiwa kwezita iri ndiko: kugonawo kutaura nerurimi rwedu zvinhu zvikuru, zvinoshamisa, zvisina mukare wakamboona akatizuwira kuti kwakadai kumatenga kuziyenda-nakuenda uko.
Rudunhumwe runobatawo nyika ino yatinorarama pairi nechadenga chatinoona zuva nenyeredzi.


text:
Mhou (shiri)
Shiri inonzi Mhou ishiri inowanikwa muziwumbe reAfrica isingakwanise kubhururuka. Shiri iyi yakakura zvokudarika kureba kwemunhu; inoreba zvokusvika 1.7-2.3m kana yakamira. Mhou inozivikanwa nokuva nemakumbo marefu nemutsipa murefu.
[chinja] Magariro eMhou
Mhou dzinodya zvinomera muvhu, mashizha nemichero. Dzinodyawo mhuka dzisina muzongoza. Mhou dzinogara mumapoka ane shiri dzinobva pashanu kusvika pamakumi mashanu (5-50). Kana mhou yayingirwa nechikara inohwarara pasi kana kuti inotiza. Kana ichinge yasvitswa pakamanika inorwisa ichikava nemakumbo ayo ane simba samare.
Nguva dzekunge mikono ichitanda nzvari dzinosiyana nenzvimbo; asi mikono inochengera nzvimbo dzayo ichichengera nzvari dzingava mbiri kusvika sere (2-7).
[chinja] Kupfuyiwa
Mhou dzinopfuyiwa munyika dzakawanda Pasirose; minhenga yadzo ichishandiswa kushongedza mudzimba uye semitsvairo yekupumha guruva pamidziyo. Matehwe adzo anoshandiswa kugadzira mabhedi nemabhande uye nyama yadzo inotengeswa ichidyiwa. Nyama yemhou yakatsvuka seyemhuka dzemusango uye ine kunhuwirira kwayo kunokwezva moyo.


text:
Zimbabwe
- Ona zve Great Zimbabwe National Monument.
- Kana uchitsvaga zvakawanda nezvokuvhota gore ra2008, ona nyaya iyi.
Zimbabwe (madanirwo /zɪmˈbɑːbweɪ/), ichinzizve Republic of Zimbabwe, uye yakambozikanwa seSouthern Rhodesia, Republic of Rhodesia uyezve Zimbabwe Rhodesia, inyika iri kuchamhembe kweAfrica. Yakatenderedzwa nedzimwe nyika, zvichireva kuti haina nyanza kumapeto kwayo. Kumabvazuva kuneMozambique, kuchamhembe kune Chamhembe Africa, kumadokero kune Botswana, kumaodzanyemba kuneZambia. Mutauro wemahofisi Chirungu (English) asi ruzhinji rwevanhu munyika iyi rwunotaura ChiShona. ChiShona mutauro wevanhu vakagara munzvimbo iyi kubva makarekare. Rurimi rweSindebele rwunotaurwawo zvakare muZimbabwe nevanhu veMatabele. Ava vanhu vakasvikawo munzvimbo iyi apo veChiShona vanga vatodzika midzi. VeMatabele ava vaibvawo nechekuchamhembe uko vaitiza ishe wavo Shaka Zulu uyo aida kuvabvisa chirikumeso. Zvakare kuchamhembe kwenyika iyi kune rwizi rukuru rwunonzi Limpopo, ukuwo kumaodzanyemba kunezve rumwe rukuru runonzi rwizi Zambezi. Nzizi idzi ihuru kwazvo uye dzinodira mugungwa reIndian Ocean.
Kubvira makore 1250 kabanga kuzvika 1629, nzvimbo yavekuzikanwa seZimbabwe iyi yaitongwa nemadzimambo eMutapa (Mutapa Empire), vachizikanwazve sekuti Mwene Mutapa, Monomatapa kana kuti pachirungu Empire of Great Zimbabwe. Nzvimbo iyoyi yaive nemukurumbira chaizvo panyaya dzendarama(Goridhe), iro raifambiswa nevanhu vechiArab. Zvakadaro, vechiPutukezi (Portuguese) vakauya ndokuparadza urongwa ihwohwo nokukasira, zvikasiya Monomatapa iri panguva yaChimbetu chaiyo. Gore ra1834 veMatabele, ava vanga vakuzviti maNdebele, vakasvikawo munzvimbo iyoyi yamadzimambo Mutapa. Vakasvika nechekuchamhemhembe kwakadziva kumadokero (South West) kwenzvimbo yamadzimambo Mutapa. Tambo taura pamusoro kuti vanhu ava vakange vari kutiza kubva kunamambo wavowo Shaka ainge arikudya marasha chamhembe ikoko. VechiNdebele ava vaitungamirwawo namambo wavoLobengula. Nzvimbo yavakagara iyi yaizozikanwa seMatabeleland munguva yaizotevera kusanginisira zvino uno.
Nyika yeZimbabwe yakawana kuzvitonga mugore ra1980, apo bato reZanu-PF raRobert Gabriel Mugabe rakavhoterwa neruzhinji rwevanhu. Mureza weBritain wakadzikiswa musi wa18 April 1980, mureza weZimbabwe ukasimudzwa.


text: /1 Ico caiapo kubvira pakutanga, cetakazwa, cetakaona ngemadziso edu, cetakaringira, nenyara dzedu dzakabata, ciri izwi rokupona. Nokupona ukwo kwakapangidzirwa, nesu takakuona, tinoita capupu, nokuteketesa kwomuri ukwo kupona kwemhera narini, kwaia naBaba, kukapangidzirwa kwetiri. Ico cetakaona necetakazwa tinoziteketesa kwomuri, kuti imngimngiwo muiyane nesu: eya, nokuiyana kwedu kuri kuna Baba, noMukororo wake Jesu Kristu. Nesu tinonyora izi kwomuri kuti kudakara kwedu kuzarisike. Iri ndiro shoko retakazwa kwaari nokuteketesa kwomuri, kuti Mngari uri kujeka, nokwaari akuna cidima nepadodoko. Kudai tecironza kuti tinoiyana naye, asi tecihamba mucidima, tinonyepa, tisikaiti gwinyiso. Asi kudai tecihamba mukujeka kudai ndiye uri mukujeka, tinoiyana umnge noumngeni, nengazi yaJesu Mukororo wake inotisuka kushaisha kweshe. Kudai tecironza kuti atina kushaisha, tinodziengedza, negwinyiso aririmngopi mukati mngedu. Kudai tecitenda zishaishi zedu iye unogondeka nokururama kutirekerera zishaishi zedu, nokutisuka kusikarurami kweshe. Kudai tecironza kuti atizi kushaisha, tinomuita munyepi, nezwi rake aririmngopi mukati mngedu. /2 Vana vangu vadodoko, ndinonyorera kwomuri izi ziro kuti musashaisha; Kudai aripo munhu unoshaisha tinasamukuru kuna Baba Jesu Kristu wakarurama.


text:
Registered: July 12, 2008
Posts: 4
YOUNG BROTHER SLEEPS WITH BIG BROTHER'S WIFE,BABA MUDIKI KUKWIRA AMAIGURU
Ndakafumogeza kuseni seni ndokunobata bhazi raMayambara raipfuura nepamusha pedu kuma7 richibva paShurugwi chaipo. Handina zvizhinji
zvandafunga kunze kwekuti dai zvinhu zvanondifambirawo kuHarare mari dzepenjeni yababa Ronia yabuda. Kubva zvavakarohwa nemotokari vari pamudhudhudhu vari pabasa vachibva vangofira ipapo, hapana kana sendi repenjeni randange ndambopiwa. Ndaive ndatopedza gore rese
ndichizvifambira. Pandakapedzisera kuendako muna juni vakange vati ndozodzoka musi wa24 Novhemba zvine nge zvanaka. Mukudoka kwaro zuva ndainge ndatosvika zvangu muHarare.Ndakabva ndananga kuBudiriro kwaigara babamudiki, munun'ina wababa Ronie. Ndakasvikotambirwa naChenai,kasikana kavo kaive nemakore gumi ako ndakaona kachitamba
muroad. Tapinda mumba ndakawana dangwe ravo Tonde
achangoisa poto yemuriwo pamoto. Babamudiki vakange
vatogara zvavo vachoona TV. Vakataridza kufara
vachindiona.Takwazisana paya ndakazobvunza kuti
mainini mai Tonde vaive vaindepi. Ndakaudzwa kuti vaive vave nesvondo vakaenda kuSouth. Ipapo ndakatarisa babamudiki ndikaona vakanditi ndee mumaziso chaimo. Neniwo ndakabva ndanyemwerera. Mainini vaive vasipo...hela....nhasi
inotorara irimo chete!! Maihwee maihwee zvangu. Ini nababa mudiki taive tiine unfinished dzedu. Rimwe zuva mukoma wavo achiri mupenyu vauya kumusha takasanganidzana panzira kuchangosviba ini ndichibva kutsime. Babamudiki vakabva vanditi mbaaa garo rangu ndokunditi 'Asi maiguruka....tichasangana'.Hatinazve zvakazoitika pakati pedu. Saka nhasi ndiro raive zuva racho matako aisangana pakuyambuka.Ndakaona shasha yonyemwerera nekutambisa kagumbo nekuti....This story continues at the classified sections in FORUMS under RELATIONSHIPS.Be prepared to musturbate or if you have your partner nearby,read it together because you wont believe what happened HOW it happened.Go to the classified sections now.


text:
Chidenhi
Muchidzidzo chezvipenyu, chidenhi (hormone in English) zvinoreva "compound" dzinoshandiswa kuvamba kana kukuchidzira kushanda kwenhengo dzemuviri. Chidenhi pachinenge chagachirwa munhengo idzi, pane mabasa anobva atanga kuitika munhengo iyi. Zvidenhi zvinotsatidzwa kubva patsatsadzi dziri mumuviri dzine basa rokugadzira chidenhi ichocho. Kune chidenhi chinokuchidza kukura kwendebvu muvarume. Chidenhi chinonzi "testosterone" chinoshanda kukuchidza kuyaruka kwemukomana kuti ave nechimiro chemurume. Chidenhi ichi chinodzivisa kubuda kwemazamu muvarume.
Kunoitawo chidenhi chinoita kuti kubuda kwemazamu kutange muvakadzi. Chidenhi chinonzi "estrogen" chinoshanda kukuchidza kuyaruka kwemusikana kuti ave nechimiro chemukadzi achitanga kumera mazamu.
Shoko rokuti chidenhi rinotaura kuti zviro izvi zvinodenha nhengo kuti dzivambe kuita mabasa adzinobata mumuviri uye zvinonenha kuyaruka kwedzimwe nhengo mumuviri.
Shoko reEnglish rokuti "hormone" rinoreva "that which sets in motion, excites or stimulates a process". Ndiko kudenha kuri kurehwa nezita reShona rapihwa.
Mukutaura kwedu kwamazuva ose unonzwa toti:
- Andidenha saka ndamurova. Apa zvichireva kuti ndiye anditanga.
- Nyaya yamadenha iyi nhasi tinonzwa nekuzuwirwa. Apa zvichireva kuti matanga nyaya inofadza nokupa manyawi kumutauri kuti atange nokuramba ari kuitaura.
- Denha huni iyo moto ubvire zvakanaka. Apa kureva kukuchidzira moto wanga wabatidzwa zvawo kare.
Kutaura kuri muzvirevo izvi kunodudza kushanda kunoita chidenhi kana kuti "hormone": kuvamba; kukuchitsidzira; kukurudzira.


text:
Igwa
Igwa (boat) zvinoreva mudziwo unoshandiswa kufambisa vanhu kana nhumbi nemamusoro pemvura. Magwa anonyanya kushandiswa kufamba munzizi nenyanza uye mugungwa munzvimbo dzisina mafungu akanyanya.
Mazuvano magwa anogadzirwa nesimbi kunyanya aluminium nokuda kwekuti hairemi asi anokwanisawo kugadzirwa nematanda.
Bhaibheri muna Isaiah 18:1-2 rinotaura pamusoro pevanhu vaiva kumhiri kwenzi dzeEthiopia richiti, "....inotuma nhume nenzira dzegungwa namagwa enhokwe....". Kureva kuti vanhu muAfrica vaigadzira magwa enhokwe karekare.


text:
Nzenda
Muchidzidzo chePimanyika, nzenda (dimensions) rinoreva nhamba shomane (minimum) yezviringani inokwana kudoma pane chimiso munzvimbo iri kutaurwa nezvayo.
- Mutsetse une nzenda imwe (1), hurefu chete nokuti nhambwe imwe (1) yehurefu inokwana kudoma pane chimiso chiri pamutsetse.
- Chiumbwa chiri pauso hwakati sandarara (plane) chine nzenda mbiri (2), hwasha nehurefu. Panodiwa mipimo miviri kutsangudza kukura kwakaita mhando yechiumbwa - hwasha, nehurefu.
- Chiumbwa chine mumhu chinonzi chine nzenda nhatu (3); hwasha, hurefu, nehudzamu. Hatikwanise kutsangudza kukura kwakaita mhando yechiumbwa ichi tisina kupa mipimo mitatu iri yose - hwasha, hurefu nehudzamu .
Shoko iri rinotoredzera pane rokuti kuenda. Saka 3-dimensiional shape unokwanisa kuenda uchitevedza mupimo wehwasha, hurefu, nehudzamu - nzenda nhatu.


text:
Chiremba
Chiremba (medical doctor in English) munhu akadzidza basa rehurapi zvikurusei akaenda kuUniversity makore mashanu zvichienda mberi. Ana chiremba vazhinji vanotanga basa vaverenga MBChB degree kana Bachelor of Medicine and Surgery.
Izwi rekuti Chiremba rakabva kurudzi revanhu vaye vanonzi Varemba (the Lemba people). Vanhu ava vaigara kunzvimbo yeGreat Zimbabwe vachibatsira pakurapa uye pakuvaka. Nhoroondo dzevaremba dzinoti vanhu ava vakabva kunyika yeIsrael, vakaenda nekuYemen, ndokuzouya kuZimbabwe nekunedzimwe nzvimbo dzakatenderedza.
Kuti "Chiremba," zvakabva pakamucheka kana kuti kashinda kanoshandiswa nevaRemba mushure mekunge vachecheudzwa. Kamucheka aka kane basa rekuti ronda rekuchecheudzwa (circumcision) rikasire kupora sezvo kachiita kuti nhengo yechirume isagumhane nemuviri.
Zita rekuti Chiremba rakazobva panhau iyoyi yekuti vaRemba vaive nembiri yekurapa.


text:
Huwandu
Zvidzidzo zwehuwandu (arithmetic) zvidzidzo zveMasvomhu zvinoongorora nezve maverengerwo nokuwanda kwezvinhu. Vanhu tese tinoshandisa ruzivo rwehuwandu mumabasa ese kubva mukuverenga zvinhu kusvikira kumabasa akaita sekuvaka nekutengeserana zvinhu.
[chinja] Huwandu mukushaiwa/mukudzokera shure nehuwandu mukuwana/mukuenderera mberi
Huwandu hwechinhu hunoitikira mukuwana kana mukushaiwa.
Huwandu hwechinhu hunoitikawo mukuenderera kumashure kana kumberi.
Kana pasina chinhu, pane 0, uye hapana huwandu mukuwana/kuenderera kumashure kana mukushaiwa/kuenderera kumberi.
Muenzaniso:
-a: huwandu hunoita a mukudzokera kumashure, apo chiperengo a chakamirira chiperengo chohuwandu.
+a: huwandu hunoita a mukuenderera mberi, apo chiperengo a chakamirira chiperengo chohuwandu.
-4: huwandu huna mukushaiwa kana kuti mukuenderera kumashure.
+6: huwandu hutanhatu mukuwana kana kuti mukuenderera kumberi
Tichazoda kutsvaka mashoko anomirira + na - kana zvichishandiswa sezvataugwa pamusoro apo.
[chinja] Zvingaitwa kuzviperengo zvehuwandu
[chinja] Kubwerengedza/kuwedzera (+)
10 + 5 = 15: Kubwerengedza zvinhu gumi nezvinhu zvishanu zvinotipa zvinhu gumi nezvishanu
Mashandisigo echiperengo, + pano apa zvasiyana nemashandisigo achaitwa muchikamu chiri pamusoro apo. Pano apa + chinonzi chibwerengedzo kana kuti chiwedzero (Tinogona kuchipawo zita rokuti chidzero tichirangarirawo Bernard Chidzero uyo munyori wegwaro renyaya rokutanga muChiVanhu rinonzi "Chinzvengamutsvairo").
[chinja] Kubvisa (-)
a - b zvinoreva kuti huwandu hunosara pakubvisa zvinhu b kubva muzvinhu a.
Muenzaniso;
6 - 4 = 2: zviviri ndihwo huwandu hunosara mukubvisa zvhinhu zvina kubva muzvitanhatu
Pane hukama pakati pekubwerengedza nekubvisa. Kubvisa kwakafanana nekubwerengedza zvauinazvo nezvawakakwereta uchirangarira kuti zvawakakwereta zvinoita kuti zvauinazvo zvive zvishoma nehuwandu hwezvikwereti.
[chinja] Kutsinhanisa (x)
a x b kana kuti ab zvinoreva kuti tsinhanisa zvinhu a nezvhinhu b, izvowo zvichirevawo kuti tsvaga huwandu hunobuda pakuti chimwe nechimwe chezvinhu a chinobereka zvinhu b .
Muenzaniso:
3 X 4 = 12: Zvinhu gumi nezviviri huwandu hunobuda pakutsinhanisa zvinhu zvitatu nezvinhu zvina kana kuti zvinhu gumi nezviviri zvinobuda pakuti chimwe nechimwe chezvinhu zvitatu chibereke zvinhu zvina.
[chinja] Kukamura kana kuti kugovanisa (/)
a/b zvinoreva kuti Huwandu hunodiwa nechimwe nechimwe chezvinhu zvinosvika b pakugovanisa zvinhu a zvakaenzanirana.
Muenzaniso:
12/3 = 4: Huwandu hunodiwa nechimwe nechimwe chezvitatu kubva mukugovanisa zvinhu gumi nezviviri zvinhu zvina.
Pane hukama pakati pekutsinhanisa nekugovanisa. Kugovanisa zvakafanana nekutsinhanisa nezvidimbu.
[chinja] Zviperengo zvezvidimbu-dimbu
Chinhu chakakwana, kana kuti chakazara, chinogona kukamugwa-kamugwa, kana kuti kugugwa-gugwa (kugurwa-gurwa), kuti chiite zvidimbu zvidimbu zvine huwandu hunoverengeka. Masvomhu ezvidimbu-dimbu anokosha nokuti zvinhu zvizhinji zvatinogura-gura, kana kukamura-kamura, muupenyu hwedu. Mari yatinohora kumabasa nokutengesa zvese zvatinoda mukurarama inoitwa zvidimbu-zvidimbu kuti tigone kutenga zvinhu zvakawanda uye zvakasiyana-siyana. Uyewo nyanzvi dzinovaka dzimba, mizinda uye mazambuko nokugadzira zvinhu dzinoera hurebu uye huremu dzozodazve kudimbura-dimbura hurebu nehuremu hwezvikamu zvadzinoshandisa mukuvaka kana mukugadzira zvinhu. Nokudaro Masvomhu ezvidimbu-zvidimbu anokosha chaizvo.
[chinja] Mashoko emwero wehuwandu
Zvinyanye (Extrema) - iri shoko rinodudzira panogumira hukuru uye huduku hwemupimo uri kutaurwa nezvawo. Sokuti mvura inowanikwa pakati pezvinyanye zve 0-100o Celsius. Zvinyanye izita rapiwa richitora pakutaura kwemazuva ose patinoti "zvanyanya, zvanyanyisa kana kuti zvakanyanya - kuChirungu vachiti extreme or extremely". Kana totarisa humwe hweZvinyanye tinoti chinyanye (extremum, singular)
Nharire (Maximum) - iri izita rapiwa kududzira panogumira hukuru hwemupimo uri kutaurwa nezvawo. Sokuti muZimbabwe motokari dzinotenderwa nharire yemuchacha we 120 km/hr pamigwagwa mikuru. Mukutaura kwemazuva ose nharire inzvimbo yakakwirira, paive nemunhu airinda nyika yaShe achitarira kuti kune vavengi vanouya here.
Nhika (Minimum) - iri izita rapiwa kududzira panogumira huduku hwemupimo uri kutaurwa nezvawo. Sokuti hurumende inoronga kutara mari inotambiriswa vashandi ive panhika ye$150 pamwedzi. Pakutaura kwemazuva ose nhika inzvimbo iri pakadzika tichifananidza nenhraunda yenzvimbo iyoyo.
Chipakati (Average) - iri izita rapiwa kudzudzira nhamba inowanikwa kana nhamba dziripo dzahwerengedzwa, dzichizogovaniswa nehuwandu hwenhamba dziripo. Sokuti vana vanopedza Chikoro ChePrimary vaine katikati yemakore 13 ekuberekwa.
Chiwanza (Mode) - iri zita rapiwa kududzira nhamba inoonekwa zvizhinji paboka renhamba dziri kutaurwa nezvadzo. Sokuti kana tiine boka (set) renhamba dzinotevera: 3,4,6,7,8,9,10,4,11,2,1,4; tinennge toti nhamba 4 ndiwo chiwanza
Hukuru (Magnitude) - iri izwi rinotaura kukura kwakaita nhamba zvisinei kuti ine vara (-) kana (=) pamberi payo. Sokuti -50 ine hukuru hwakaenzana ne +50, nyangwe zvavo nhamba mbiri idzi dzakasiyana pahuwandu hwadzo. +50 yakawanda pane -50.


text:
Puresha
Muchidzidzo Fundoyetsimba, (Physics), puresha (Pressure) izwi rinotsanangudza huhwandu hweFosi iri kudzvanya pamusoro penharaunda yakapimwa. Puresha inopimwa nechiyero chinonzi Pascal kana kuti N/m2. Puresha inopimwa nerudzivo rwakarurama panharaunda yakadzvanyiwa nepuresha yacho.
- Ngatiti semuenzaniso pane zviumbwa zviviri chimwe nechimwe chine huremu hwe 100kg.
- Ngatitiyi chiumbwa chekutanga chakagara pauso hune nharaunda yakakura 1m2, chepiri chakagara pauso hune nharaunda yakakura 0,5m2.
- Zviumbwa zviviri zvinondonzwa neFosi yegunganidzo yakaenzana nokuda kwehuremu hwakaenzana.
- Asi chiumbwa chakagara pauso hudiki hwakakura 0,5m2 ndicho chinodzvanya nepuresha yakakura.
Tsazaniso yepuresha inoti, Puresha, P = (Fosi)/(Nharaunda)
Saka puresha iri pachiumbwa chekutanga = (100 x 9.8)/(1) = 980 N/m2
Puresha iri pachiumbwa chepiri = (100 x 9.8)/(0.5) = 1960 N/m2


text:
Judah (vana vaIsrael)
Rudzi rwemaJudah (Jews in English) rudzi rwevanhu vane madzitateguru akabva kunyika yeIsrael vari vanhu vakazvarwa nevanakomana gumi nevaviri vaJacob . Nhoroondo yerudzi urwu inotevedza madzibaba avo ane mazita akanyorwa muBhaibheri vanoti: Abraham; Isaac; naJacob.
[chinja] Hugari hwemaJudah
Kune maJudah achiriko anogara munyika yeIsrael inova nzvimbo yavanokoshesa senyika yechipikirwa chakaitwa pakati paMwari namadzibaba avo. MaJudah akawanda vakapararira Pasirose vaine hugari hwakawanda munyika dzinoti: USA; France; United Kingdom; Russia Argentina; Brazil nedzimwewo nyika.
Kuno kuAfrica maJudah vane hugari hwakawanda kunyanya muSouth Africa; hugari hwavo hunoda kusvika 71,100 munyika iyi. MuSouth Africa maJudah vakauya panguva yekupambwa kwenyika iyi, vamwe vachizouya munguva yohutongi hwevachena. Kune maJudah ari muSouth Africa akabva kuRussia uye kunyika dziri kumavirira kweRussia. Nyika idzi dzinosanganisira Lithuania; Poland; Estonia neLativia.
[chinja] MaJudah muZimbabwe
MaJudah akauya muZimbabwe panguva yakauya Varungu ndokuumba Chita chavo chemaJudah mugore ra 1895. Ichi chita chaitungamirwa naJoe van Praagh akava Mayor wechiJudah wekutanga muguta reHarare. Milton Park muHarare ine mugwagwa wakapiwa zita raJoe van Praagh. MuGuta reKadoma kwakambova naMayor wechiJudah akagadzwa mugore ra1956; murume uyu ainzi Robert Sternberg.
Hugari hwemaJudah munyika yeZimbabwe hwaderera kubva pahwaive panguva yeRusununguko. Vamwe vavo vakatamira kuSouth Africa, vamwe vachienda kuIsrael, USA nekuEurope. MaJudah anozivikanwa munhoroondo yeZimbabwe anosanganisira: Alfred Beit; Dr Michael Gelfand; Professor Laurence Levy; Joe van Praagh; B.S Leon; Sam Levy; Gary Thompson nevamweyo.
[chinja] Nobel Prize
Mubayiro weNobel Prize wakavambwa mugore ra1901 nemururme ainzi Alfred Nobel akazvarwa kunyika yeSweden. Mibayiro yezvikamu zvinoti: Physics, Chemistry, Physiology or Medicine, Literature, and Peace yakatanga kupiwa mugore ra1901. Peace Prize inopiwa kuOslo, Norway, mimwe mibayiro inopiwa kuStockholm, Sweden. Kunonzi chikamu gumi nemanomwe kubva muzana (18%) chemibayiro yeNobel Prize chakatorwa nemaJudah kubva pakavambwa mibayiro iyi.


text:
Rwizi Save
Rwizi Save rwizi rwakareba 400km rwunoyerera muZimbabwe neMozambique. Rwizi urwu rwunotanga panzvimbo iri pachinhambwe chinokwana 80km kubva kuHarare. Kubva ipapa rwunoyerera rwakananga kuChamhembe rwozonanga kuMabvazuva kune madirano narwizi Odzi.
Kubva pamadirano naOdzi rwizi Save runoyerera ruri kuMadokero kweEastern Highlands , pane nzvimbo yokuti rwizi urwu rwuri pamupata usina mvura. Rwizi Save narwizi Runde zvinosangana pamuganhu weZimbabwe-Mozambique panzvimbo inonzi Mahenya. Save anodira mugungwa reIndian Ocean pamuyeramwaka 21oS.
Makarekare munguva yemadzimambo aiva paMasvingo eZimbabwe, rwizi Save rwaishandiswa nevashambadzi kutakura ndarama yaibva kuZimbabwe. Idzi dzaive nguva dze13th ne14th Century.


text:
Mutape
Mutape (concentrate in English) zvinoreva izvo zvinobatwa zvinenge zvawedzerwa hutapiri nemitowo inopatsanura mambara kubva kuchitofu. Mutape une hutapiri hwemuchegwa nesimbi hwakawanda kudarika chitofu kana mambara. Mutape unozopinda mune dzimwe shandura dzinowedzera hutapiri dzamara simbi yasvika pakunatswa.
Kana gold ichicherwa chitofu chinobuda kumugodhi chinokwanisa kunge chine hutapiri hunoita 2 gram/tonne. Panozosvika kunatswa kuReserve Bank chidhinha che gold chinenge chava nehutapiri hunoita 99% zvichikwira. Pakati pekuchera chitofu nekuzova nechidhinha che gold pane mutape unobatwa kuburukidza neshandura dzakasiyana-siyana.


text:
Dare repamusoro remuSouth Africa mudunhu reNorth Gauteng muPretoria rapa mutongo unosungira nyika iyi kuongorora zviri pamutemo vatungamiri vehurumende yeZimbabwe mhosva dzavari kupomerwa dzekutyora kodzero dzevanhu panguva yakaitwa sarudzo dzemuna 2008.
Vachipa mutongo wavo neChipiri, mutongi wedare iri, Amai Hans Fabricius, vati hurumende yeSouth Africa inosungirwa nemitemo yepasi rose kuti iongorore mhosva dzinenge dzaunzwa mumatare enyika iyi nezvizvarwa zvedzimwe nyika.
Izvi zvinoreva kuti vakuru vemuZimbabwe vari kupomerwa mhosva yekutyora kodzero dzevanhu vanogona kusungwa pavanosvika muSouth Africa, kunyange hazvo paine zvipingaidzo zvemitemo yepasi rose zvinotadzisa nyika kusunga vanenge vari mudzihurumende pasi pemitemo yeUnited Nations.
Zvichitevera mutongo uyu, sangano reZimbabwe Exiles Forum, rinonzi raendesa kuvachuchisi vemuSouth Africa, mazita gumi nemasere evatungamiri veZanu-PF, mapurisa nevasori vari kupomerwa mhosva yekutyora kodzero dzevanhu muZimbabwe.
Mukuru weZimbabwe Exiles Forum, VaGabriel Shumba, vati havakwanisi kuburitsa mazita evanhu ava vachiti kungava kungwadza nyamukuta kuzvara uchada. VShumba vati mutongo wematare emuSouth Africa uchamisa muitiro wemuZimbabwe wekuti vane mhosva hapana zvavanoitwa.
Nyaya iyi yakakwidzwa mudare neZimbabwe Exiles Forum ichibatsirwa neSouthern Africa Litigation Centre.
Amai Fabricius vati sangano revachuchusi kana kuti National Prosecuting Authority nemapurisa emuSouth Africa, vanofanira kuongorora nyaya dzekutyorwa kwekodzero dzevanhu muZimbabwe uye kutadza kuita izvi vanenge vachityora bumbiro remitemo yemuSouth Africa.
MuSouth Africa mune zvizvarwa zveZimbabwe zvakawanda zvimwe zvacho zviri muhupoteri nenyaya yekutochwa kwazvakaitwa nevanofungidzirwa kuti ndevebato reZanu-PF.
Kunyange hazvo Zimbabwe yakaramba kuisa runyoro rwayo pachibvumirano cheInternational Criminal Court, kana kuti ICC, South Africa ndiyo nyika yekutanga muAfrica kuita izvi.
Vachuchusi vemuSouth Africa vainge vamboramba kuita nyaya dzeZimbabwe vachiti havana  simba uye zvinodhurira hurumende.
Muchuchisi mukuru wenyika, VaJohannes Tomana, vaudza Studio7 kuti mutongo uyu hauna nematuro ose.
Asi mutevedzeri wegurukota rezvemitemo, VaObert Gutu veMDC-T, vanoti zvaitwa nematare emu South Africa, zvakakosha sezvo zvichiratidza kuti dzimwe nyika hadzitambire kutyorwa kwekodzero dzevanhu, zvikuru zvichiitwa nevanhu vanenge vari muhurumende.
Nyanzvi munyaya dzezvematongerwo enyika nemitemo hadzisi kuwirirana pazvinorehwa nemutongo uyu.
Vamwe vanoti South Africa ikada kutevedzera zvisungo zvedare iri, zvichapa kuti zvinhu zviite manyama amire nerongo munyika sezvo South Africa iri mutongi gava panyaya yeZimbabwe.
Gweta rinorwira kodzero dzevanhu, uye vachishanda neZimbabwe Lawyers for Human Rights, VaDzimbabwe Chimbga, vanoti mutongo uyu unoshanda uye wakakosha zvikuru mukurwira kodzero dzevanhu.
Imwe nyanzvi munyaya dzemitemo, uye vachidzidzisa paUniversity of Zimbabwe, Professor Lovemore Madhuku, vanova zvakare sachigaro weNational Constitutional Assembly,  vanoti mutongo uyu kupedzera hoko padehwe retsindi.
To view this site, you need to have Flash Player 9.0.115 or later installed. Click here to get the latest Flash player.


text:
Mupunga
Mupunga (rice in English) idzinde rinenge sora rinorimwa richiita mbeu inodyiwa Pasirose.
Mupunga ndiko kudya kukuru kunzvimbo dzinoti: West Indies; Middle East; East Asia; Southeast Asia neSouth Asia. Mupunga ndiyo mbeu yepiri pahuwandu hwekukohwewa Pasirose cihitevera chibage. Asi nokuti chibage chinoshandiswa mune zvimwe zvisiri kudyiwa nevanhu, mupunga ndiyo unosara watungamira pakuva chikafu chevanhu.
Kurimwa kwemupunga kwakanakira nzvimbo dzinowanikwa vashandi nemuripo uri pasi nokuti mupunga une basa rakawanda. Mupunga unoda nzvimbo dzinonaya mvura yakawanda nokuti unokura muznvimbo dzine mvura yakawanda. Mupunga ndiwo rimwe remadzinde akagara ari muAfrica kubvira pasichigare.


text:
Mutungamiri wenyika, VaRobert Mugabe, vanoti vachiri kukahadzika kuti moto wakauraya vaimbova mutungamiri wemauto, Va Solomon Mujuru, wakabva kupi. VaMugabe vanoti nehuchenjeri hwaiva naVa Mujuru, havaifanira kufa nemufiro avakaita. Va Mugabe vakataura izvi panyaradzo yakaitirwa mushakabvu kupurazi rake re Ruzambo Alamaine riri ku Beatrice.
VaMugabe vakati VaMujuru munhu akapona munjodzi dzakawanda dzemoto. Vakati VaMujuru vakapotsa vatsvira mune imwe hotera paiitwa nhaurirano kuGeneva Conference Zimbabwe isati yawana kuzvitonga kuzere.
Mukuru wemauto emuchadenga, VaPerence Shiri, avo vakataura vakamirira mukuru-mukuru wemasoja, Va Constantine Chiwenga, vakatsanangurawo VaMujuru semunhu aida nyika yake zvikuru uye aive nehungwaru hwakadzama. Vakati vachiri kuhadzika kuti chii chakokonzera kuti VaMujuru vafe.
Mumwe wevafundisi vakataura panyaradzo iyi, VaKenias Ndanga, vakakurudzira vakuru-vakuru muchiuto kuti vasarambe kuchengetwa nemasoja kana vachinge vasiya sezvinonzi ndizvo zvakaitwa naVaMujuru vakazopedzisira vafa vachisiya mibvunzo yakawanda pamiromo yeveruzhinji.
Mudzimai wemushakabvu, uye vari mutevedzeri wemutungamiri wenyika, Amai Joice Mujuru, vakati vakanga vasingagare zvakanaka nemurume wavo uye vakati vana vemushakabvu vese vasati vazivikananwa, vanofanira kuongororwa ropa kuti vana vava mujuru here kana kuti kwete.
Amai Mujuru vakati kana vana ava vari vemufi zvechokwadi, vachavachengeta.
Vakati vakaroorwa naVaMujuru muna 1977 vakagara vese kwemakore makumi matatu nemaviri.
Amai Mujuru vakabutitsawo pachena kuti havasi kuwirirana nehama dzemurume wavo, vakakukmbira hama idzi kuti dzivatore semumwe wemumhuri yemufi.
Amai Mujuru vakati havasi kuzoroorwa zvakare zvichitevera kufa kwakaita murume wavo gore rapera.
Gweta riri kumirira mhuri yemushakabvu, VaThakor Kewada, vanoti vane hurongwa hwekukumbira makurukota anoona nezvinoitika mukati menyika kuti mutumbi wemushakabvu ufukunurwe pamarinda anovigwa magamba enyika kuitira kuti uongororwe patsva zvichitevera ongororo yedare ramejasitiriti iro rakabuditsa kuti pahumbowo hwakasvitswa kudare, hapana humbowo hunoratidza kuti VaMujuru vanogona kunge vakapondwa
To view this site, you need to have Flash Player 9.0.115 or later installed. Click here to get the latest Flash player.


text:
Shona Luke 2:1-20
Panguva iyoyo Mambo Augusto akapa chirevo chokuti vanhu vake vose vanyorwe mazita avo. Zvino uku ndikwo kwaiva kunyoreswa kwokutanga kwakaitwa apo Kuriniosi akanga ari mutongi wenyika yeSiriya. Vanhu vose vakaenda kundozvinyoresa, mumwe nomumwe achienda kuguta rokwake. Zvino Josefa akabvawo Nazareta ndokuenda Judiya kuguta raDavidi rainzi Beterehema, kwakanga kwakazvarirwa mambo Davidi. Josefa akaenda kuguta iri nokuti aiva werudzi rwaDavidi. Akaenda naMariya waakanga achangobva kutora achida kuroora. Mariya akanga atova napamuviri. Zvino vakati vasvikako, nguva ndokubva yakwana yokuti apone mwana. Mariya akasununguka mwana mukomana, akamuputira namachira ndokumuradzika muya munoiswa kudya kwemombe, nokuti vakanga vashaya nzvimbo mumba yaisvikira vaeni. Munyika iyoyo makanga muine vafudzi vairinda zvipfuwo zvavo usiku. Zvino mutumwa waTenzi akasvika pavakanga vari ipapo, kukaonekwa kupenya kukuru, vafudzi vaya vakatya zvikuru. Asi mutumwa waTenzi akati kwavari, "Regai henyu kutya, nokuti ndauya namashoko akanaka, mashoko anofadza vanhu vose zvikuru. Nokuti nhasi uno muguta raDavidi Muponesi wenyu anonzi Kristu aberekwa. Zvino muchamuziva imi nechiratidzo ichi. Muchaona kana matsvaka, mwana mucheche akaputirwa namachira, avete munodyira mombe." Pakarepo chita chehondo yokudenga chakarumbidza Mwari pamwe chete nomutumwa uya vachiti: "Mbiri kuna Mwari kumusorosoro, Rugare pasi pano, pakati pavanhu vanofarirwa naMwari." "Kuzoti zvino vatumwa vaya vadzokera kudenga, vafudzi vakatauri rana vachiti, "Varume, ngatiendewo kuBeterehema tindoona ichochi chinhu chanzi chakaitikako nokuti iye Tenzi ndiye atiudza zvinhu izvi." Pakarepo vakabva vakurumidza kusimuka vachiendako, ndokusvikowana Mariya naJosefa nomwana mucheche avete maidyira zvipfuwo. Zvino vakati vachiona uyu mwana vafudzi vakatanga kurondedzera mashoko ose maererano nezviya zvakanga zvaitika kwavari, nezviya zvavakanga vaudzwa nezvemwana uyu. Vanhu vakati vanzwa zvinhu izvi vakabva vashamiswa zvikuru kuudzwa zvinhu izvi navafudzi. Asi Mariya akaramba anyerere zvake achinyatsofungisisa pamusana pezvinhu izvozvi. Shure kwezvo vafudzi vakadzokera kuhwai dzavo vachikudza nokurumbidza Mwari zvikuru, pamusoro pezvinhu zvavakanga vanzwa, nezvavakanga vaona, sokuudzwa kwavakaitwa nomutumwa waMwari.


text:
Hurefu
Muchidzidzo chePimanzvimbo, tsangudzo dzinotevera dzinopihwa maererano nekupimwa kwenhambwe.
Hurefu (length) - shoko iri rinoreva kureba kwenzvimbo kana ichipimwa. Kana tiri kuMasvomhu, hurefu hunoshandiswa kududza divi rakanyanya kureba kudarika mamwe.
Hwasha (width) - shoko iri rinoreva kupamhama kwenzvimbo kana ichipimwa
Hudzamu (depth) - shoko rinoreva kudzika kwenzvimbo kana ichipimwa. Shoko iri rinoshandiswa kududza kupimwa kwenhambwe zvichitevedza rudzivo rwekudzika pasi.
Hukwidza (height, altitude) - iri shoko rinonyanya kushandiswa kududza kupimwa kwenhambwe zvichitevedza rudzivo rwekuenda mudenga. Somuenzaniso tingataura hukwidza hwendenge iri kubhururuka kana chivakwa chemudurikidzanwa. Mukutaura kwamazuva ose tinoti chinhu chiri pakakwirira kana pakaderera, muzvidzidzo zveScience zvakafanira kuti titaure pamusoro pehukwidza.
Mipimo yose yataurwa pamusoro inoshandisha chiyero chenhambwe chinonzi mita (metre).


text:
Bhaibheri Rinombodzidzisei Chaizvo?
Bhaibheri rinoita kuti uve noupenyu hunogutsa zvechokwadi.
Zvapupu zvaJehovha
Zvapupu zvaJehovha—Ndivanaani? Zvinodavirei?
Zvapupu zvaJehovha zvine chido chokuti uzvizive zviri nani.
Mwari
Mwari Anodei Kwatiri?
Zvitendero zvose zvinofadza Mwari here, kana kuti panongova nechimwe chete? Ungaziva sei vaKristu vechokwadi?
- Vabatiri vaMwari Vanofanira Kuva Vakachena
- Miitiro Iyo Mwari Anovenga
- Zvitendero Netsika Zvisingafadzi Mwari
- Kuratidza Ruremekedzo Nokuda Kwoupenyu Neropa
- Unogona Sei Kuwana Rudzidziso Rwechokwadi?
- Nzira Iyo Zvapupu zvaJehovha Zvakarongwa Nayo
- Kubetsera Vamwe Kuita Kuda kwaMwari
- Chisarudzo Chako Chokubatira Mwari
Nzvimbo ino yepaIndaneti ndiyo inobudisirwa mashoko echokwadi ezvinotendwa, zvinodzidziswa, nezvinoitwa neZvapupu zvaJehovha. Watchtower Bible and Tract Society of New York, Inc. isangano repamutemo rinoshandiswa neZvapupu zvaJehovha.
Uri Kukumbirwa
Ungada kudzidza Bhaibheri uye kuwedzera ruzivo rwako rweBhaibheri here?
Bhuku Rangu Renhau dzeBhaibheri
Iri ibhuku renhau dzechokwadi. Dzinotorwa mubhuku gurusa renyika, Bhaibheri.
Ungada Here Kuziva Chokwadi?
Chokwadi nezvei? Nezvezvimwe mibvunzo inokosha zvikuru inogara ichibvunzwa nevanhu.
Kuguma Kwechitendero Chenhema Kwava Pedyo!
Chii chinonzi chitendero chenhema? Chichaguma sei? Zvichava nechokuita newe sei?


text:
MDC
Ibato rematongerwe enyika riri munyika yeZimbabwe. Parizvino bato iri inotungamirirwa na Va Morgan Tsvangirai, uye nderimwe ramapato matatu ari muhurumende yemubatanidzwa iri kutungamirirwa naBaba VaMugabe. Bato reMDC rakavambwa mugore ra1998 uye varume vana vakatungamirira kuvamba bato iri vanoti Learnmore Jongwe, Tafadzwa Musekiwa, Morgan Tsvangirai na Job Sikhala. Sikhala wakakurira kwaKangera muZaka. Jongwe wakazofa plus Sikhala wakamboinda kwaMutambara asi wakazodzingwa totally. Tiri kuverenga isu mumapepanhau kuti Sikhala wakazofoma yakewo inonzi MDC-99.


text:
Gonyoina
Muchidzidzo chePimanyika gonyoina imhando yegonyozhinji ine mativi mana nemakonyo mana. Makonyo emukati megonyoina anohwerengedzwa kusvika pa 360o.
[chinja] gonyoina dzemhando yegonyoina Sambamba
gonyoina sambamba chiumbwa chine mativi mana; mativi maviri akatarisana anenge akati sambamba uye anenge akaenzana. makonyo maviri akatarisana anenge akaenzana. Zvimwe zvinoonekwa ndezvekuti guramakonyo mbiri dzinochekana kuita zvikamu zviviri zvakaenzana. Zviumbwa zviri mumupanda wegonyoina sambamba zvinosanganisira: skweya; gonyoina tsazamativi uye gonyoina tsazamakonyo.
Skweya (Square) iri shoko rinoreva chiumbwa chine mativi mana ose akaenzana negonyo ina dzose dzakaenzana. Skweya iri pamupanda wegonyoina.
Gonyoina tsazamativi (Rhombus) - iri izwi rinoreva gonyoina rine mativi akaenzana nhambwe. gonyo dzakatarisana mukati dzinenge dzakaenzana zvakare. Chiumbwa ichi chine guramakonyo mbiri anochekana negonyo re 90o. Skweya iri pamupanda wegonyoina tsazamativi zvakare.
Gonyoina tsazamakonyo (Rectangle) - iri izwi rapiwa kureva chiumbwa chine makonyo mana ose akaenzana; gonyo rimwe nerimwe riine 90o. Mativi maviri akatarisana anenge akaenzana uye akati sambamba. Skweya rinogona kupinda pamupanda rechiumbwa ichi asi kazhinji tinosarudza kuti skweya rimire roga.
[chinja] Gonyoina dzisiri gonyoina Sambamba
Gonyoina sambambiri (Trapezium, trapezoid) - sokutaura kwezita racho, chiumbwa ichi chine mativi mana; zvakare chine mativi maviri akati sambamba.
Kayiti (Kite) imhando yegonyoina ine peya (pair) mbiri dzemativi anotevedzana akaenzana. Izvi zvinoreva kuti guramakonyo rimwe rinokamura kayiti kuita gonyonhatu mbiri dzakaenzana; dzine chidzudzani (congruency).


text:
baba aiso var dhoondo may 2012,
baba aiso var dhoondo last episode 2012 ,
baba aiso var dhoondo last episode,
baba aiso var dhoondo 1th may 2012,
baba as var dhoondo,
baba aiso var dhoondo final episode,
baba aiso var dhoondo video,
Baba aiso var doondo,
last episodes of baba aiso var dhoondo,
Baba iso var dhndoo,
Baba aiso varr dhoondo last episode 2012,
baba aiso var dhoondo 18 may 2012,
baba asio var dhoondo 2 may 2012,
baba aiso var dhoondo last episode may 2012,
baba aiso var dhoondo
SEO Blog


text:
Shangu
Shangu (shoe in English) chpfeko chinopfekwa kutsoka chichivhriridza pasi nepamusoro petsoka. Shangu zhinji dzinogadzirwa nedehwe asi kune shangu dzejira uye dzeplastic.
Mukutaura kwemazuva ose tinofananidza shangu nebhutsu asi zvipfeko izvi zviviri zvakasiyana. Bhutsu ishangu ine chipika nemativi anovhara chikamu chezasi chemupimbira uye inonyanya kupfekwa kumabasa muhushangazhi. Dzimwe bhutsu dzinogadzirwa dzine simbi mberi inodzivirira kukuvara kwezvigunwe kana zvikadonherwa nezvinorema..
[chinja] Tsika
Vamwe vanoti shangu dzemunhu ndidzo dzinotaura kuti munhuyi maererano nehupfumi hwepano panyika. Saka kana vachida kuona kuti munhu mupfumi zvakadii vanotarira shangu dzaakapfeka.


text:
Chidenhi
Muchidzidzo chezvipenyu, chidenhi (hormone in English) zvinoreva "compound" dzinoshandiswa kuvamba kana kukuchidzira kushanda kwenhengo dzemuviri. Chidenhi pachinenge chagachirwa munhengo idzi, pane mabasa anobva atanga kuitika munhengo iyi. Zvidenhi zvinotsatidzwa kubva patsatsadzi dziri mumuviri dzine basa rokugadzira chidenhi ichocho. Kune chidenhi chinokuchidza kukura kwendebvu muvarume. Chidenhi chinonzi "testosterone" chinoshanda kukuchidza kuyaruka kwemukomana kuti ave nechimiro chemurume. Chidenhi ichi chinodzivisa kubuda kwemazamu muvarume.
Kunoitawo chidenhi chinoita kuti kubuda kwemazamu kutange muvakadzi. Chidenhi chinonzi "estrogen" chinoshanda kukuchidza kuyaruka kwemusikana kuti ave nechimiro chemukadzi achitanga kumera mazamu.
Shoko rokuti chidenhi rinotaura kuti zviro izvi zvinodenha nhengo kuti dzivambe kuita mabasa adzinobata mumuviri uye zvinonenha kuyaruka kwedzimwe nhengo mumuviri.
Shoko reEnglish rokuti "hormone" rinoreva "that which sets in motion, excites or stimulates a process". Ndiko kudenha kuri kurehwa nezita reShona rapihwa.
Mukutaura kwedu kwamazuva ose unonzwa toti:
- Andidenha saka ndamurova. Apa zvichireva kuti ndiye anditanga.
- Nyaya yamadenha iyi nhasi tinonzwa nekuzuwirwa. Apa zvichireva kuti matanga nyaya inofadza nokupa manyawi kumutauri kuti atange nokuramba ari kuitaura.
- Denha huni iyo moto ubvire zvakanaka. Apa kureva kukuchidzira moto wanga wabatidzwa zvawo kare.
Kutaura kuri muzvirevo izvi kunodudza kushanda kunoita chidenhi kana kuti "hormone": kuvamba; kukuchitsidzira; kukurudzira.


text:
Muyeranhambo
Muzvidzidzo zvinotevera: Jekanyika; Taranyika nepimanyika, Muyeranhambo (Longitude) mitsetse inobatanidza nzvimbo dzine nhambwe yegonyo yakaenzana kana gonyo richipimwa kubva paPrime (Greenwich) zvichienda kuMabvazuva kana kuMadokero ePrime Meridian.
Longitude inoverengwa ichibva paPrime Meridian iyo inopiwa nhamba 0o. Nhamba yelongitude inokwira zvichienda kuMabvazuva - nhamba dzichipiwa vara (+), kudzamara dzasvika pa +180o. Nhamba yelongitude inodzika zvichenda kuMadokero, nhamba dzichipiwa vara (-), kudzamara dzasvika pa -180o. Izvi zvinoreva kuti longitude +20o iri kuMabvazuva kwePrime Meridian; longitude -30o iri kuMadokero kwePrime Meridian.
[chinja] Rondedzero
Muyeranhambo inoverengwa iri 0-180oE tichienda kuMabvazuva uye 0-180oW tichienda kuMadokero. Zvinoreva kuti gonyo relongitude rinohwerengedzwa kusvika pa360o. Taona zvakare kuti nyika inoziririka kutenderera kamwe pamahawa 24h - mahawa 24h anoenderana ne 360o. Panofambwa 15o yoga-yoga nguva inochinja nehawa imwe (1h).
Nyika yeZimbabwe iri murumana rwemuyeranhambo (longitude) +30oE. Pose panochinja muyeranhamo ne 15o, nguva inochinja neawa rimwe (1h). Nokudaro Zimbabwe inopiwa nguva yakawedzerwa 2h (maawa 2) zvichienzaniswa nenguva iri paPrime Meridian. Somuenzaniso kana nguva iri paPrime Meridian iri pa 06:00hrs, nguva yeZimbabwe inenge iri pa 08:00hrs. Nguva iri paPrime Meridian inonzi Greenwich Mean Time (GMT). Nokumwe kutaura nguva yeZimbabwe inodanwa ichinzi GMT + 2hrs.
Zvizhinji zvinotsangura kushanda kweMuyeranhambo zvinowanikwa pachinyorwa Mwaka yepaNyika


text:
Ganda
Ganda (Race in English) zvinotaura boka revanhu vane:
- Ruvara rweganda rwakada kufanana.
- Tsika nemagariro zvinoda kufanana.
- Vane madzitateguru vakabva kudunhu rimwe kana matunhu ari pedyo napedyo.
[chinja] Kupiwa kweZita
Zita iri rokuti ganda ratorwa richibva pashoko rokuti Rusarura Ganda (Racism) kunova kusarurana kunoita vanhu zvichienderana nokuti mumwe ane ganda rakaita sei - Black, Brown, White, Beige, Yellow zvichongodaro.
Mapoka eGanda anonyanya kutaurwa ndeanotevera:
Arab - vakagara kuMiddle East neNorth Africa.
White - Varungu


text:
Mutsazanisi
Muchidzidzo chePimanyika, mutsazanisi (equator) mutsetse unopangidza panosangana uso hweurungano nemutsendo une goko rehuremu uye wakarurama neakiso yeurungano yacho. Kureva kuti mutsendo uyu wakaita mutwi neaksio uye kuti wakatakuraGoko rehuremu (centre of mass) yeurungano yacho. Iri zita rinoshandiswazve pakutsangudza kuumbwa kweRinopasi, (Earth).
Takatarisana neRinopasi, Mutsazanisi mutsetse wekufungidzira une nhambwe dzakaenzana kubva kuNorth Pole kusvika keSouth Pole panzvimbo dzose. Mutsetse uyu unocheka urungano yeRinopasi kuita zvikamu zviviri zvakaenzana.
[chinja] Magonga eRinopasi
Gonga rekuMaodzanyemba, (North pole) ndipo papoyindi panosangana uso neakiso yekuzeya yeRinopasi (Earth), kuri kuMaodzanyemba kweRinopasi, riri divi rakapesana neSouth pole .
Gonga rekuChamhembe, (South pole) ndipo papoyindi panosangana chiso neakiso yekuzeya yeRinopasi (Earth), kuri kuChamhembe kweRinopasi.
Muchinyorwa chino mativimana erudzivo (direction) achange achinyorwa achitanga nevara guru kuti zvive pachena kuti parikutaurwa rudzivo, kwete chimwewo chinhu.
[chinja] Nyika dzinochekwa neMutsazanisi
Mutsazanisi unopfuura nemunyika 11 dzinoti:
- Sao Tome and Principe
- Gabon
- Republic of the Congo
- Democratic Republic of the Congo
- Uganda
- Kenya
- Somalia
- Indonesia
- Ecuador
- Columbia
- Brazil
[chinja] Kuronda nzvimbo panyika
Muchidzidzo cheTaranyika (Geography), nyika yakatarwa nemhando mbiri dzemitsetse. Kune mitsetse yakatarwa yakati sambamba neMutsazanisi inonzi latitude; kune mitsetse inotenderera nyika ichibata kuNorth pole neSouth pole inonzi longitude. Mitsetse iyi inoshevedzwa nenhamba dzakarongeka. Nhamba dzemitsetse yelattitude dzinoveregwa dzichibva paMutsazanisi dzichienda kuNorth pole neSouth pole. Nhamba dzemitsetse yelongitude dzinoverengwa dzichibva pamutsetse weGreenwich Meridian zvichienda kuMavirira nekuMabvazuva. Greenwich Meridian mutsetse welongitude unopfuura pedyo neRoyal Observatory, Greenwich, kuUnited Kingdom. Naizvozvo nzvimbo dzose dziri panyika dzine nhamba inotaura kuti nzvimbo iri papi mudandemutande remitsetse iyoyi. Ruzivo urwu ndirwo rwakashandiswa muhumhizha hweGPS, Geographical Position System chinova chombo chinobatsira kutaura kuti tiri papi uye kupa rudzivo (direction) rwenzvimbo yatinoda kuenda.
Chirongwa chekutarwa kwenyika nenzira yatsananguwa iyi chinodanwa kunzi Geographic Coordinate System - kuChiShona tochiti Gumbapamwe reZviringani ZveTaranyika. Zita reChiShona iri rakaumbwa nenzira inotevera:
- Gumbapamwe (System) rinoreva kubatanidzwa pamwe munzvimbo imwe kwezvinhu zvine ukama huri kutarirwa. Gumbapamwe rine zvinhu zvinobatirana, nekurarama, nekudyidzana pamwe munzvimbo yakatarwa. Kuti titsanangure Gumbapamwe tinogona kusanganisira: nhengo dzirimo; zvinotaura mashandirwo emabasa; mitemo inotonga nhengo dzirimo; uye zvinyorwa zvinotaura ukama huripo pakati penhengo (elements, stakeholders) idzi; nekutara miganhu yerumana rweGumbapamwe, uye miganhu yezvinotenderwa kana kusatenderwa kuitika kana kuti kuva nhengo. Gumbapamwe rine ukama hunosimbiswa netsazaniso pakati pezvinopimwa (equations & relationships), maitirwo ezvirongwa (procedures & protocols), zvinyanye (extrema), zvichingodaro. Gumbapamwe - co-existing or working combined together.
- Zviringani (Coordinates) zvinoreva nhamba dzakarongeka dzinotevera mitaro yakatarwa dzinobatsira kuronda pane nzvimbo iri kutsvakwa.
- Taranyika (Geography) - iri izwi riri kubva kumazwi ari kuEnglish anoti: geo rinoreva nyika (earth), uye graph rinoreva mutaro.
Latitude inopima nhambwe yegonyo riri pakati pemutsendo weMutsazanisi nemutsetse unobata pagoko reEarth kuenda panzvimbo ipi zvayo iri pauso hweEarth. Latitude inoverengwa ichibva paMutsazanisi une nhamba 0o; nhamba iyi inokwira zvichienda kuNorth pole - nhamba dzichipiwa vara (+). Nhamba yelatitude inodzika zvichenda kuSouth pole, nhamba dzichipiwa vara (-). Izvi zvinoreva kuti latitude 20o iri kuMaodzanyemba kweMutsazanisi; latitude -30o kana kuti 30oS iri kuChamhembe kweMutsazanisi. Mepu inotaridza mitsetse yelatitude ichibva kamadokero kuenda kumabvazuva.
Mitsetse yelatitude inodanwa kunzi tsambamba (parallels) nokuti inenge yakati sambamba, uye yakataramukana nhambwe dzakaenzana panzvimbo dzose. Kana 1o yelatitude yapimwa tsambamba dzinenge dzakataramukana 111km (kana 69maira). gonyo rapimirwa latitude ndiro zita rinopiwa tsambamba yacho ine nhambwe dzakaenzana kubva paMutsazanisi. Somuenzaniso 45o latitude ndiyo nhambwe yegonyo iri pakati peMutsazanisi ne tsambamba 45, (45th parallel). Saka 45th parallel inenge uri mutsetse wokuti nzvimbo dzese dziri pauri dzine latitude 45o.
Mitsetse yeLatitude yekurangarira
- Mutsazanisi uri pa 0o latitude. Latitude iyi yakakosha nokuti ndiyo inotara pakati-nepakati penyika; uri nhambwe dzakaenzana kubva kuNorth pole neSouth pole. Mutsazanisi unosvikwa nemurazvo wezuva wakarurama (direct rays) panguva mbiri dzetsazahusiku (equinoxes). Mazuva etsazahusiku anoitika March 20-21 neSeptember 20-21 apo nzvimbo dzose dziri panyika dzinowana usiku hwakareba 12 maawa. Tsanangudzo izere inopiwa kuchikamu cheMwaka yepaNyika
- Tropic of Cancer iri pa +23.5o; inopfuura munyika dzinoti Mexico, Egypt, Saudi Arabia, India neChina. Tropic of Capricon iri pa -23.5oS; inopfuura munyika dzinoti Chile, Brazil, South Africa, Australia.
- Tropic of Cancer inowana murazvo wezuva wakarurama pamazuva June 20-21; Tropic of Capricon inowana murazvo wezuva wakarurama pamazuva December 20-21. Nguva mbiri idzi dzinonzi solstice kuEnglish. Solstice izwi rinobva kuLatin rinoreva kumira kwezuva - zvisingarevi kuti zuva rinombofamba aiwa, asi kuti rinotora nguva refu kubva pakuyedza kusvika pakudoka zvoita sokunge rir kumbomira mudenga - kunyanya panguva ya 12 masikati parinenga riri kurova nhongonyo. KuChiShona toti solstice yochinzi zuvaragodza, kureva kuti ratora nguva yakareba zvikuru riri mudenga zvikurusei kunzvimbo dziri pamwaka wekupisa - summer.
- Arctic Circle neAntarctica Circle dziri palatitude +66.5o ne -66.5o zvakaringana kudaro. Mitsetse miviri iyi inotara panotangira nzvimbo dzinowana 24 maawa erima nezuva - idzi nzvimbo dzakakomberedza North pole ne South pole.
[chinja] Latitude yakakosherei?
- Latitude inobatsira vatyairi vendege nezvikepe kuronda nzira dzekufamba nadzo.
- Latitude inobatsira vanotsvakurudza kunzwisisa hugaro hwezvinhu zviri panyika. Somuenzaniso nzvimbo dzine nhamba yelatitude yakakwirira dzinonyanya kutonhora uye dzine mhepo isina mwando wemvura wakawanda. Nzvimbo dzine nhamba yelatitude yakaderera dzinopisa uye dzine mhepo ine mwando wemvura wakakwirira.
- Nzvimbo dzinenhamba yelatitude yakakwirira dzine musiyano wakanyanya wemwaka izvi zvichikonzerwa nokushaya zuva rakarurama mumwaka wechando nokuzowana zuva rakawanda mumwaka wekupisa. Musiyano yemwaka iyi inokonzera kusiyana kwemhuka nemumera unokwanisa kurarama munzvimbo idzodzi.
- Imwe pfungwa inoti paChiShona mitsetse yelatitude ngaidanwe kunzi mitsetse yemuyeramwaka, nokuti mwaka yepanyika ine chekuita nokuti mirazvo yezuva iri kurova zvakanyanya palatitude ipi. Tsanangudzo iri muchidimbu yapiwa muchikamu chakanzi Mitsetse yelatitude yekurangarira. Chinyorwa cheMwaka yepaNyika chinowedzera kutsanangura kudyidzana kwemwaka nenzvimbo yelatitude iri kuwana mirazvo yezuva yakarurama - direct rays of the sun.


text:
Herbert Chitepo
Herbert Wiltshire Chitepo igamba rehondo yeChimurenga.
Herbert Wiltshire Chitepo (15 June 1923 – 18 March 1975) akanga ari mutungamiri we Zimbabwe African National Union (Zanu) rinova bato rairwira kuzvitonga kwevatema munguva dzeRhodesia. Herbert Chtepo wakaurawa mugore 1975 mwedzi wa March. Hazvizivikanwe kuti Chitepo wakaurayiwa nani. Munyori wenguva dzeRhodesia anonzi Peter Stiff anoti musoja wemawuto British anonzi, Hugh Hind ndiye akauraya Herbert Chitepo.
Chitepo ndiye akava munhu mutema wekutanga munguva yeRhodesia kuva barrister; rinova rimwe danho rohugweta.
[chinja] Kukura kwavo
VaChitepo vakazvarwa ku Watsomba mudunhu re Inyanga; akanga ari werudzi rweva Manyika. Akadzidza pazvikoro zvinoti St David's Mission School, Bonda, St Augustine's School, Penhalonga vachizoenda ku Adam's College, Natal, South Africa, kwaadzidza kuvamudzidzisi mugore 1945.


text:
Tsuro
Tsuro (rabbit in English) imhuka inowanikwa musango uye inopfuyiwa pamusha. Tsuro iri pamupanda wemhuka dzinoyamwisa. Mhuka iyi inowanikwa Pasirose iyine mhando dzakasiyana-siyana. Kamwana ketsuro kanonzi kanhowa.
[chinja] Magariro
Tsuro dzinowanikwa munzvimbo dzinoti, mapani; masango; matoro. Tsuro dzigadzira nzvimbo pasi pemakwenzi kana kuchera mwena yadzo. Vanamazvikokota vanoti tsuro zhinji dzinowanikwa kuNorth America. Tsuro dzinowanikwayo kuchamhembe kweEurope; kuchamhembe kwakadziva kumabvazuva kweAsia; Sumatra; Japan neAfrica.
[chinja] Chimiro cheTsuro
Tsuro dzine nzeve dzakareba kuita 10cm idzi dzinobatsira kunzva kana zvikara zvouya. Makumbo eshure ndiwo ane simba rakanyanya uye ndiwo anoshanda pakukwakuka kunoita tsuro pakusvekuta nepakumhanya. Makumbo emberi ane zvigunwe zvishanu, nechimwe chiri pamusoro zvishoma.
Tsuro inoreba kuita 20-50cm kubva kumusoro kuvika kubesu, ichiita huremu hunosvika 0.4-2kg.
[chinja] Tsika
Ana ambuya nanasekuru vanotaura ngano zhinji dzna tsuro nagudo; tsuro inonyanya kutaridzwa sekamhuka kadiki kakachenjera gudo riri mhuka hombe isina kungwara.